Pra-Tempahan Vivo V11 Kini Tersedia Di Senheng dan senQ

Bermula 6 September (hari ini) sehingga 12 september 2018, anda boleh membuat tempahan awal untuk telefon pintar terbaru keluaran vivo iaitu V11 dan V11i di Senheng dan senQ.

Lebih menarik, para pelanggan yang membuat pra-tempahan tersebut akan menikmati potongan sebanyak RM25 di samping menerima satu set hadiah percuma bernilai RM265!

Bercakap mengenai telefon pintar terbaru didalam siri V ini, peranti ini akan hadir dengan rekaan takuk kecil semirip titisan air yang dikenali sebagai “Halo FullView Display” bersama sokongan sensor cap jari.

Selain itu, V11 juga dikhabarkan akan dilengkapi dengan Dual Charging Fast Engine yang membawa pengalaman pengisian yang lebih cepat di samping menawarka dua warna yang eksklusif iaitu Starry Night dan Nebula.

Daripada segi pemproses pula, V11 datang dengan Snapdragon 660 AIE dan 6GB RAM manakala V11i dilengkapi dengan MediaTek P60 dan RAM 4GB. Kedua-dua peranti menyediakan ROM 128GB yang membawa anda simpanan yang lebih besar.

Untuk butiran lanjut mengenai pra-tempahan ini, anda boleh layari laman rasmi Senheng atau senQ.


Black Shark 2 Pro Diperkenal – Snapdragon 855+ Sebagai Tunjang Utama & Memori 12GB RAM

Sekian lama mengusik, akhirnya Black Shark 2 Pro diperkenalkan secara rasmi kepada umum. Peranti ini dilihat menerima penambahbaikan bersama penawaran reka bentuk menarik dengan dua lampu RGB tambahan pada panel belakang.

Black Shark 2 Pro membawakan paparan bersaiz 6.39 inci AMOLED dengan resolusi FHD+. Enjin dalaman diperkasa oleh Snapdragon 855+ dan pilihan memori adalah 12GB RAM serta storan sehingga 256GB (berasaskan UFS 3.0). Penambahbaikan lain termasuk sistem penyejukan turut dikemas kini bagi pengurusan haba yang optimum.

Bagi kamera, Black Shark 2 Pro dilengkapi dwi kamera utama dengan lensa 48MP (f/1.75) dan 12MP (f/2.2) – bersama kamera selfie sebesar 20MP (f/2.0). Kapasiti bateri pula sebesar 4,000 mAh dengan pengecasan pantas 27W.

Sekadar makluman, Black Shark 2 Pro dikatakan berjaya mencatat sebanyak 500,610 mata pada ujian antutu – merupakan skor paling tertinggi setakat ini. Peranti ini ditawarkan untuk pasaran China pada harga :


Tarikh Kehadiran Vampire: The Masquerade Bloodline 2 Ditunda!!

Ada cerita sedih sikit buat peminat game Vampire: The Masquerade Bloodline 2 apabila Paradox Interactive dan Hardsuit Lab telah mengumumkan bahawa permainan ini akan ditunda pada satu tarikh yang akan diumumkan kelak.

Permainan yang sepatutnya dikeluarkan pada suku pertama tahun 2020 ditunda disebabkan mereka mahu mengelakkan pelbagai masalah yang akan datang.

Walaubagaimanapun, ia masih akan akan dikeluarkan pada tahun 2020 akan hadir bagi platform PlayStation 4, Xbox One dan PC. Jadi sama-sama kita tunggu!!


Maxis, Google Jalin Kerjasama Anjur Program ‘Be Internet Awesome’

Maxis Berhad mengumumkan kerjasama dengan pihak Google dimana melaluinya mereka menjalankan sesi latihan menggunakan program literasi digital Google bertajuk ‘Be Internet Awesome’ untuk lebih daripada 150 peserta mengenai keselamatan Internet.

Seperti dimaklumkan, para peserta terdiri daripada pengurus dan penolong pengurus dari Pusat Internet Suruhanjaya Komunikasi dan Multimedia Malaysia (SKMM) di seluruh negara dan sukarelawan Maxis.

Maxis dalam satu kenyataaan memberitahu pelatih yang baharu itu akan membantu untuk membimbing pelajar Maxis eKelas mengenai asas keselamatan dalam talian dan bagaimana untuk menjadi pengguna Internet yang yakin.

Kenyataan itu menambah, latihan itu sejajar dengan inisiatif ‘Klik Dengan Bijak’ oleh SKMM yang menyokong penggunaan Internet yang positif dan bertanggungjawab.

Program komuniti eKelas Maxis adalah inisiatif pembelajaran digital selepas sekolah yang bertujuan meningkatkan prestasi akademik pelajar di kalangan masyarakat luar bandar, yang memfokus pada tiga mata pelajaran – Sains, Matematik dan Bahasa Inggeris – untuk pelajar tingkatan satu, dua dan tiga.


My Passport Wireless Pro, Teman Terbaik Bagi Golongan Kreatif Profesional

Mudah alih, kebolehpercayaan, kapasiti, kelajuan dan kebolehan operasi merupakan teras utama yang ditekankan Western Digital dalam produk storan terbaru mereka, My Passport Wireless. Peranti ini dihasilkan dengan menyasarkan kepada golongan pengguna profesional yang mengendalikan fail media, seperti YouTuber, jurugambar, pereka grafik dan lain-lain lagi.

Menggunakan sambungan Direct Wi-Fi, anda boleh melakukan proses pemindahan dan backup dari peranti anda terus ke dalam My Passport Wireless Pro, sebanyak 8 peranti boleh disambungkan kepada peranti storan ini bagi memberikan anda lebih fleksibiliti dalam pemindahan data. Anda juga boleh memilih sambungan tether atau memasukkan kad memori anda ke dalam slot yang disediakan sekiranya anda mahukan proses pemindahan yang lebih stabil dan pantas.

My Passport Wireless Pro hadir dengan kapasiti 3TB, bateri yang bertahan sehingga 10 jam operasi dan juga bateri kedua yang boleh digunakan untuk anda mengecas peranti seperti kamera, smartphone dan lain-lain. Ianya dijual pada harga RM 1,099 dengan 2 tahun jaminan dari WD.

Selain My Passport Wireless Pro, Western Digital juga melancarkan siri My Cloud Pro NAS yang menawarkan kapasiti yang jauh lebih besar dan fungsi tambahan seperti hardware accelerated video processor yang akan membantu pengguna mengendalikan fail dengan lebih pantas dan mudah.


Maxis TV Beri Akses VIP Percuma Bagi iQIYI & 10GB Data Untuk Mengikuti Drama, Rancangan & Filem Popular Asia

Sehingga 20 November, pelanggan Maxis Postpaid, Hotlink Prepaid dan Hotlink Postpaid yang mendaftar dengan iQIYI di Maxis TV untuk pertama kalinya, akan menikmati akses VIP percuma ke iQIYI dan data 10GB untuk strim drama, rancangan dan filem Asia yang popular di pelantar tersebut.

Maxis TV adalah perkhidmatan hiburan video yang menawarkan kandungan video premium dari filem hingga rancangan TV yang berpatutan dan fleksibel untuk semua orang. Platform ini mudah diakses melalui aplikasi Maxis, Hotlink dan Hotlink Postpaid, yang membolehkan pelanggan memilih untuk menonton apa sahaja dengan cara yang diinginkan.

Pas VOD bermula dari RM3 / hari yang digabungkan dengan data dan merangkumi pilihan kandungan kegemaran semua – Hollywood, Korea, India, Cina, Indonesia dan kandungan Melayu tempatan popular. Pembelian pas Maxis TV VOD dibuat dengan mudah – caj dikenakan ke atas bil Maxis atau kredit Hotlink.Maxis TV menawarkan pas VOD yang fleksibel dengan data percuma untuk streaming pada harga yang berpatutan:

Untuk menyampaikan kandungan terbaik yang disukai semua di Malaysia, Maxis bekerjasama dengan penyedia kandungan VOD berkualiti, seperti iflix, Viu, Mubi, Netflix, YuppTV, iQIYI dan banyak lagi untuk menawarkan perkhidmatan ini. Pelanggan dapat melihat pilihan mereka dengan mudah melalui aplikasi mudah alih mereka.

Untuk membeli pas VOD dan segera nikmati kandungan terbaik atau untuk maklumat lebih lanjut, sila kunjungi https://www.maxis.com.my/lifestyle/entertainment/maxis-tv atau https://www.hotlink.com.my/bm/lifestyle/entertainment/maxis-tv


Raikan Musim Perayaan Bersama Maxis Biggest Sale – Promosi Hebat Jimat Sehingga RM3,500!

Jom sambut akhir tahun dengan promosi dari Maxis Biggest Sale! Mulai sekarang hingga 29 Februari 2020, pelanggan Maxis dan Hotlink boleh menikmati promosi hebat dengan penjimatan sehingga RM3,500!

Pelanggan boleh nikmati dua unit peranti pintar terkini hanya dengan ansuran bulanan tunggal pada pelan Zerolution Maxis, mulai sekarang hingga 31 Januari 2020 atau selagi stok ada.

Untuk menikmati tawaran ini, pelanggan hanya perlu berada pada pelan MaxisONE 128 dan ke atas dan mendaftar talian tambahan baru untuk RM48 sebulan. Jangan lepaskan peluang ini kerana tawaran hanya akan diberi kepada pelanggan pelan MaxisONE 158 dan ke atas apabila jualan tersebut tamat.

Pelanggan mempunyai kebebasan untuk memilih daripada 6 model peranti pintar terkini tanpa bayaran pendahuluan, kadar bunga dan kad kredit. Dengan promosi ini, mereka boleh menjimat sehingga RM3,500.

Promosi menarik turut ditawarkan kepada pelanggan Hotlink Postpaid Flex Plus, di mana anda boleh membeli OPPO A5s atau OPPO A1k hanya pada harga RM1 sahaja. Tawaran ini dibuka sehingga 31 Januari 2020, maklumat selanjutnya boleh layari Hotlink.


Google Maps Mengintegrasikan Fungsi Sosial

Google Maps dilihat semakin menjadi aplikasi yang lebih cenderung kepada aspek sosial dengan baru-baru ini Google melancarkan fungsi terbaru yang membolehkan anda mengakses dan berkongsi tempat yang pernah anda kunjungi, ingin dilawati dan perkongsian cadangan tempat menarik kepada rakan-rakan dan keluarga.

Cara untuk menggunakan fungsi terbaru ini boleh ditonton menerusi video di bawah:


Sah! OPPO F7 Akan Datang Ke Pasaran Tempatan April Ini

“Selfie Expert” terbaru OPPO F7 yang sebelumnya khabar angin mengatakan ia bakal menggantikan F5, kini sah dari pihak OPPO bahawa peranti ini akan dibawa masuk ke pasaran tempatan bulan April ini.

F7 bakal menampilkan peningkatan pada teknologi A.I. Beauty 2.0, menurut OPPO peningkatan ini membolehkan pengguna menangkap gambar swafoto yang lebih asli, lebih semulajadi dan lebih unik.

Dilengkapi dengan paparan skrin “rongak”, OPPO F7 juga dipadukan rekaan cermin pada panel belakangnya supaya boleh memberikan gaya futuristik dan moden kepada pengguna.

Tunggu pelancaran rasmi dari OPPO nanti ya…


Jom Lihat Peranti Yang Memenangi Pertandingan Konsep ZTE Project CSX

Tidak lama dahulu ZTE ada melancarkan satu pertandingan konsep dan idea di mana ahli komuniti ZTE diajak menghantar konsep smartphone mereka, idea smartphone yang terpilih akan dibina ZTE dan diperkenalkan semasa acara CES 2017.

Tahniah kepada ahli komuniti bernama Arshad yang memenangi pertandingan berkenaan dengan idea smartphone yang mempunyai teknologi eye-tracking dan panel belakang boleh melekat. Dua unit kamera laser digunakan bagi mengintegrasikan teknologi eye-tracking yang membolehkan peranti ini mengesan pergerakan mata lantas membolehkan aplikasi di dalam berinteraksi dengan anda. Panel belakang pula dibina dengan bahan silikon istimewa yang berkebolehan melekat di banyak permukaan, satu ciri yang unik jika ia berjaya dihasilkan.

Kita tunggu dan lihat sama ada peranti ini berjaya dihasilkan pada tahun hadapan. Harap-harapnya berjaya 🙂


Tawaran Menarik! Hanya Log Masuk Laman Rasmi Huawei & Dapat PERCUMA Baucer Diskaun RM300!

Sepanjang bulan Mac ini, Huawei Malaysia telah menganjurkan satu peraduan Check In di laman rasmi mereka.

Mulai 1hb Mac hingga 31hb Mac, pengguna hanya perlu log in laman rasmi Huawei sekurang-kurangnya 28 hari untuk melayakkan diri mendapat baucer diskaun bernilai RM300. Paling minimum log in selama 7 hari juga boleh mendapat baucer diskaun bernilai RM50.

⇓ Sangat mudah sahaja, log in laman rasmi HUAWEI, pilih check in.

⇓ Kumpul hari check in anda (1 hari = 1 poin)

⇓ Menebus ganjaran mengikut poin anda

• 7 poin boleh menebus diskaun RM50 (terhad kepada siri Huawei nova sahaja)

• 14 poin boleh menebus diskaun RM100 (untuk semua peranti)

• 21 poin boleh menebus diskaun RM150 (terhad kepada siri Huawei P dan Mate sahaja)

• 28 poin boleh menebus diskaun RM300 (untuk semua siri Huawei P, Mate dan Matebook)


U Mobile Terer Thursday, Ganjaran Mingguan Yang Perlu Anda Kejar

U Mobile memang suka belanja penggunanya dengan bermacam-macam pakej, selain dari menjadi pembekal perkhidmatan dengan kuota data yang besar, U Mobile kembali lagi dengan pakej ganjaran terbaru TERER THURSDAY.

Pada setiap hari Khamis, pengguna pra-bayar dan pasca-bayar U Mobile boleh mendapatkan pelbagai ganjaran dengan log masuk aplikai MyUMobile. TERER THURSDAY akan berlangsung selama setahun, di mana sepanjang tempoh ini U Mobile akan belanja anda semua dengan pelbagai produk, antaranya Krispy Kreme, tiket wayang Golden Screen Cinemas, Starbucks dan bermacam-macam lagi.

Selain dari pakej ganjaran ini, U Mobile juga menjanjikan sesuatu yang istimewa bersempena perayaan Krismas. Dari 14 Disember sehingga 24 Disember nanti, U Mobile akan menawarkan program “Buy One Free One” dari pelbagai pembekal produk yang akan bekerjasama dengan U Mobile. Anda boleh turut serta menikmati program ini melalui aplikasi MyUMobile.

Pada hari Krismas pula, U Mobile akan menghadiahkan sebuah iPhone 6S Plus kepada 5 orang pengguna bertuah. Syaratnya anda perlu melakukan sekurang-kurangnya 12 panggilan di antara tarikh 14 Disember sehingga 18 Disember 2016. Lima pengguna dengan masa panggilan terpanjang akan menerima sebuah iPhone 6S Plus seorang satu. Pemenang akan diumumkan pada 25 Disember 2016.


Call Of Duty:Modern Warfare & Warzone Musim Ke-3 Bakal Hadir Pada 8 April Ini?

Kaki game mesti teruja apabila Activision memberi gambaran bahasan musim ke-3 permainan Call Of Duty Modern: Warfare dan Call Of Duty: Warzone bermula pada 8 April ini.

Ia dikhabarkan akan disertakan dengan set langganan Battle Pass baharu.


Butang Reaksi Bakal Menjelma Di Dalam Facebook Messenger

Kira-kira setahun yang lalu, Facebook memperkenalkan butang reaksi di dalam platform sosial mereka. Butang reaksi dilihat sebagai langkah alternatif yang diambil Facebook apabila mereka enggan mengikut permintaan pengguna yang mahukan butang dislike digunakan di samping butang utama like.

Menurut Facebook, mereka kini sedang mencuba butang reaksi di dalam aplikasi Messenger, dan ketika ini sekelompok kecil pengguna sudah pun mendapat akses kepada butang reaksi di dalam aplikasi mereka. Masih tidak dapat dipastikan bilakah fungsi ini akan dilancarkan kepada pengguna umum.


4 Aplikasi Mirip Mod Potrait Pada iPhone 7 Plus

Ramai yang berminat dengan aplikasi mod Potrait yang hanya terdapat secara eksklusif pada iPhone 7 Plus bukan? Walaupun berminat tetapi harga iPhone 7 Plus memang tinggi sangat, namun tiada masalah pun! Anda masih boleh mengambil gambar potrait dengan adanya 4 aplikasi tersedia yang mirip seperti mod Potrait, di App Store dan juga Play Store secara percuma mahupun berbayar. Jom semak…

Big Lens adalah aplikasi menyerupai mod Potrait yang tersedia pada iPhone 7 Plus selain beberapa efek yang sedia ada. Aplikasi ini mampu membuatkan hasil gambar yang diambil kelihatan lebih menonjol kesan depth of field, dengan hanya menggunakan pelbagai efek ‘Smart Focus System‘ yang unik. Selain boleh melaraskan aperture yang akan menukar tahap fokus daripada kawasan out-of-focus pada gambar yang ingin diambil. Malah gabungan lebih daripada 18 filters serta warna yang cantik benar-benar menghasilkan gambar yang sukar diduga!

Biar gambar berbicara! Potrait Blur mampu menjadikan hasil gambar yang diambil kelihatan lebih cool dan cantik mirip mod Potrait! Aplikasi ini membolehkan anda mengedit gambar yang diambil dengan pelbagai efek kabur dan bokeh serta glamour terutamanya pada hasil gambar Potrait. Di antara mod yang tersedia adalah Bokeh, Focus Size, Sharpen, Saiz, Blur dan juga Big Blur. Lebih menarik, anda boleh mengedit gambar dengan menggunakan butang yang diberi nama ‘Smart Focus Brush‘, yang mampu mengaburkan sehingga 256 bahagian yang diinginkan. Gambar yang telah diedit boleh disimpan dalam resolusi HD dan kongsikan dengan rakan-rakan di laman sosial.

Aplikasi popular yang mendapat sambutan dari pengguna iPhone yang hampir menyerupai mod Potrait adalah FabFocus. Apa yang istimewanya aplikasi fotografi ini, ia mampu menghasilkan gambar lebih menonjol berbanding sebelumnya dengan menggunakan pelbagai efek Potrait yang tersedia. Apa yang menariknya FabFocus ini, ia akan menggunakan pengecaman muka dan secara automatik akan mengaburkan kawasan latar belakang yang diinginkan. Selain itu, terdapat beberapa fungsi lain pada aplikasi ini antaranya penggambaran Bokeh serta ‘Quick Touch Up‘ dengan hanya menggunakan jari sahaja.

Bagi yang gemar menyunting koleksi gambar di dalam smartphone dengan efek yang menarik dan unik seperti mod Potrait, AfterFocus ini sangat sesuai untuk anda mencubanya! Dengan aplikasi penggambaran ini, anda boleh mengambil gambar menggunakan paparan antaramuka yang sangat simple dan yang pastinya mudah untuk digunakan. Istimewanya, aplikasi AfterFocus menyediakan lima fungsi utama di antaranya Smart Focus (secara automatik akan mengaburkan kawasan tumpuan), Background Blur Effect (mengedit kesan kabur yang paling realistik dengan pelbagai gaya apertur), Filters (pelbagai efek unik), Double Photo (mengambil gambar berlainan dengan latar belakang yang sama) serta Share (kongsikan dengan rakan-rakan ke laman sosial). Selain menyokong pada peranti iOS, pengguna Android juga boleh muat turun aplikasi ini.


[Khabar Angin] ASUS ZenFone 4 Akan Diperkenalkan Pada Bulan September?!

Ketika peranti ZenFone 3 Zoom dan ZenFone 3 Laser menerima kemas kini Android 7.1.1 Nougat, kami di eRing terserempak dengan iklan ASUS ini. Apa yang pasti, mereka nampaknya ingin menampilkan generasi baharu siri ZenFone. Acara utama ASUS pada tahun ini meletakkan tarikh 21 September sebagai hari perasmian.

Syarikat Taiwan ini menetapkan lokasi acara diadakan di Rome, Itali. Seterusnya, ahli-ahli media seluruh dunia kini sedang diundang untuk bersama mereka pada majlis tersebut.

Melihat pada gambar yang tersebar ini, ASUS tidak menyatakan produk yang ingin ditampilkan tetapi menurut Roland Quandt, sumber yang boleh dipercayai, kuat mengatakan produk itu adalah barisan ZenFone terbaru 2017. Slogan yang digunakan pada iklan ASUS ini berbunyi “take a walk on the wide side”, ia mungkin menggambarkan rakaman kamera yang menggunakan lensa sudut lebar.

Memandangkan tahun ini setiap pengeluar lebih fokus kepada fungsi kamera, ia meyakinkan kami dengan kenyataan si Roland itu. Apa-apa pun kita tunggu dan lihat, apa seterusnya nanti.


Huawei P20 Dianugerahkan ‘Best Photo Smartphone’ di TIPA 2018

Jika sebelum ini Huawei P20 dinobatkan sebagai telefon pintar berkamera terbaik daripada DxOMark dengan skor paling tinggi melebihi 100 untuk kedua-dua model P20 dan P20 Pro. Hari ini Huawei sekali lagi berjaya ditabalkan sebagai ‘Best Photo Smartphone’ dalam anugerah yang dianjurkan TIPA Award 2018 baru-baru ini.

Keberhasilan pasukan kejuruteraan dan reka bentuk untuk peranti Huawei kali ini membuahkan hasil, dalam masa sama memberikan pengguna sebuah telefon pintar yang terbaik. Maka tidak sia-sia Huawei menghasilkan Huawei P20 dengan adanya sistem tri-kamera dengan kerjasama Leica, sebuah jenama kamera terkemuka di dunia.

Gabungan kamera 40MP + 20MP + 8MP merupakan konfigurasi yang pertama digunakan pada telefon pintar, jadi tidak mustahil untuk anugerah seperti ini diberikan kepada Huawei. Setakat ini, Huawei P20 mendahului tangga teratas DxOMark dengan skor 109, sementara Huawei P20 dengan skor 102 meninggalkan jenam-jenama besar yang lain.

TIPA yang lebih dikenali sebagai Technical Image Press Association adalah persatuan yang terdiri daripada editor profesional, amatur, dan penerbitan dalam bidang cetakan dan atas talian. Editor yang bertugas pula datangnya dari Eropah, Australia, Amerika Utara, Amerika Selatan serta Asia.

1. Reviu Eksklusif: Siri Huawei P20, Tingkat Taraf Paling Berjaya Dilakukan Huawei

2. Reviu Eksklusif: Siri Huawei P20, Telefon Berkamera Paling Pintar Setakat Ini


[Video] Telefon Pintar Permainan Black Shark Tunjuk Rupa Sebenar

Sebelum ini kami ada sertakan artikel mengenai telefon pintar permainan yang diberi nama Black Shark. Jenama ini merupakan syarikat di bawah payung Xiaomi, maka kita boleh menjangkakan peranti ini akan dilengkapi perkakasan berprestasi tinggi. Hari ini, tersebar di arena sesawang mengenai sebuah video seseorang yang dipercayai kakitangan dalaman memuat naik video sedang memegang peranti Black Shark.

Video ringkas berdurasi 3 saat ini memperlihatkan peranti Black Shark hadir dengan skrin 18:9 dengan bezel tebal khusus untuk permainan termasuk rekaan bahagian belakang yang unik. Peranti ini juga tebal dari segi ketebalan, oleh itu kemungkinan bateri yang dibekalkan berkapasiti besar. Selain itu, pemproses dalaman dikuasakan cip Snapdragon 845 dan RAM sebesar 8GB.

Peranti Black Shark dijadual dilancarkan dalam masa terdekat, jadi apa-apa pun kita tunggu sehingga ia rasmi.


Khidmat Premium OPPO: Khidmat Eksklusif dan Mesra yang Memenuhi Pelbagai Keperluan Anda

KUALA LUMPUR, Malaysia, 16 April 2021 /PRNewswire/ — Pada 11 Mac, OPPO memperkenalkan Find X3 Pro, telefon Android pertama di dunia yang merakam, memproses dan memaparkan satu-bilion imej berwarna. Berserta pelancaran peranti terunggul baharu tersebut, OPPO memperkenalkan pakej selepas-jualan serba baharu, Perkhidmatan Premium OPPO, bagi memberi pengalaman “VIP” kepada pemilik Find X3 Pro sebagai langkah penting dalam pengembangannya menuju pasaran mewah.

OPPO Premium Service：Exclusive and Friendly Services that Cater to Your Diverse Needs

Produk OPPO Care yang menjimatkan kos menyediakan penyelesaian baharu kepada pemilik Find X3 Pro sebagai sebahagian daripada komitmen OPPO untuk memenuhi keperluan teras pengguna.

(Walaupun terlepas tempoh pra-tempah, diskaun eksklusif turut menanti anda.)

Kumpulan khas OPPO Find Master dilatih untuk memberi respon pantas terhadap masalah pemilik Find X3 Pro.

Perkhidmatan Penghantaran Kurier: Sekiranya anda berasa tidak senang dengan perjalanan jarak jauh, OPPO turut menawarkan pilihan penghantaran percuma. Sebaik sahaja anda mengemukakan permintaan melalui laman sesawang rasmi OPPO, atau My OPPO App, anda boleh memilih untuk peranti anda dihantar secara percuma. Tidak keterlaluan untuk mengatakan bahawa Perkhidmatan Premium OPPO memberi anda pendekatan baharu kepada pengalaman pelanggan yang holistik. Syarikat akan berusaha untuk menjadikan pengalaman pengguna yang terbaik sebagai teras daya saing masa depan syarikat.


Vivo V17 Pro – Peranti Pertama Di Dunia Dengan Sokongan Dwi Kamera Selfie Pop-Up

Vivo kini dalam persiapan untuk memperkenalkan pewaris baharu mereka iaitu vivo V17 Pro ke pasaran tempatan. Pelancaran rasmi dijadualkan berlangsung hari ini dan harga jualan dianggarkan sekitar RM1,758.

Sejak kemunculan sulung pada tahun 2009, siri V sebenarnya cukup terkenal sebagai barisan model perdana yang mengkhususkan pada persediaan kamera dengan resolusi tinggi.Muncul sebagai ahli baru keluaran vivo, model ini bakal membawakan persediaan 6 kamera utama – membolehkan pengguna menangkap pelbagai gambar yang sempurna, tidak mengenal apa sahaja senario. Selain itu,  ia juga dilengkapi dua kamera hadapan dengan lensa 32MP + 8MP yang disokong oleh Selfie Softlight dan Super Night Selfie.

Kamera utama vivo V17 Pro menerima pelbagai penambahbaikan yang luar biasa – 48MP(main) + 8MP (Super Wide Angle ) + 2MP (bokeh) + 2MP (super macro lens). Menariknya lagi, model kali ini dilengkapi dengan USB Type-c! Anda teruja menunggu model ini tiba? Kekal bersama eRing untuk maklumat terkini!~


Reviu Eksklusif: Wiko Harry, Melengkapkan Siri-Y Dengan Keupayaan 4G

Wiko sentiasa melihat kepada penjualan dengan nilai yang terbaik pada harga yang mampu milik. Terbaru tambah satu peranti baru dari Siri-Y yang dikenali sebagai Wiko Harry, tampil dengan paparan sebesar 5.0 inci HD mampu memberikan tontonan hiburan yang lebih menyeronokkan. Kekuatan memori bersama RAM sebanyak 3GB dan storan 16GB ini menggunakan Android 7.0 Nougat terbaru dengan paparan antaramuka Wiko bersama-sama.

Memandangkan smartphone ini memfokuskan kepada semua golongan, Wiko Harry menawarkan beberapa pilihan warna yang terdiri daripada Bleen, Anthracite dan juga Gold. Tetapi buat masa sekarang, hanya dua warna sahaja yang berada di pasaran malaysia iaitu Anthracite serta Gold.

Jika inginkan smartphone yang selesa dipegang dan tidak terlalu besar, Wiko Harry boleh dipertimbangkan. Menampilkan paparan skrin 5.0 inci dengan teknologi HD IPS LCD serta kepadatan piksel mencapai 294ppi, ia juga hadir dengan rekaan melengkung 2.5D.

Lebih menarik, Wiko Harry telah mendapat sokongan 4G LTE berbanding siri-Y sebelum ini yang masih menggunakan sambungan 3.5G sahaja.

Panel belakang smartphone ini menempatkan lensa utama 13 Megapiksel dengan sokongan LED flash yang terletak di bawah lensa utama, manakala penggambaran selfie beresolusi 5 Megapiksel pula dilengkapi dengan Display Flash. Di bawah lensa turut tersedia sebuah speaker.

Walaupun kerangka peranti ini diperbuat daripada logam, ianya tidak unibodi. Kepada pengguna yang mempunyai dua kad SIM, anda boleh menggunakan kedua-duanya tanpa perlu memilih sama ada ingin menggunakan kad SIM mahupun microSD. Lebih menarik, ketiga-tiga slot kad ini menyokong fungsi hot-swap.

Istimewanya Harry ini, ia menyokong Android versi terkini 7.0 Nougat walaupun ditawarkan pada harga mampu milik. Selain menampilkan paparan antaramuka tersendiri Wiko yang lebih menarik dan mesra pengguna, peranti ini turut dibekalkan dengan memori RAM 3GB serta memori dalaman berkapasiti 16GB.

Nampaknya sudah menjadi trend pengeluar smartphone hari ini, di mana penggambaran kelas pertengahan dilengkapi lensa utama 8 Megapiksel. Berlainan sekali dengan Wiko Harry di mana hadir dengan penggambaran utama 13 Megapiksel serta beberapa pilihan mod yang boleh dicuba.

Manakala untuk penggambaran swafoto pula, penggambaran 5 Megapiksel diserikan dengan mod FaceBeauty serta Wideselfie yang semakin popular hari ini.

Tidak dinafikan, kapasiti bateri 2500mAh masih boleh dianggap kecil untuk sesebuah smartphone hari ini. Tetapi usah risau kerana peranti ini menyokong mod penjimatan bateri Intelligent Power Saving.

Aplikasi ini berupaya mematikan semua aplikasi yang tidak digunakan dan sekali gus mampu menjimatkan bateri smartphone anda.

Gesture Unlock adalah cara yang paling cepat dan pantas untuk anda membuka menu. Di mana hanya perlu melukis huruf yang mewakili menu tersebut seperti ‘M’ untuk ‘Muzik’ dan ia secara automatik akan membuka menu yang diinginkan.

Selain itu, jika tidak suka dengan menu tersebut, anda juga boleh menambah menu lain dengan menekan ikon ‘+’.

Wiko Harry merupakan salah satu smartphone kelas rendah terbaik yang terdapat di pasaran hari ini. Menampilkan rekaan logam yang kelihatan agak klasik, ia turut mendapat sokongan 4G LTE berbanding siri-Y yang lain yang masih menggunakan sambungan 3.5G sahaja. Tidak cukup dengan itu, Wiko Harry turut dioperasikan oleh Android terkini, 7.0 Nougat dengan paparan antaramuka dari Wiko yang lancar dan mesra pengguna walaupun ianya sebuah smartphone bajet.

Lebih istimewa, dengan harga hanya RM 599, anda mampu mendapatkan smartphone dengan lensa utama 13 Megapiksel, Phone Assist, Smart Gesture, Smart Action serta memori dalaman 16GB bersama 3GB RAM. Walaupun menyediakan bateri berkapasiti 2500mAh sahaja, Wiko Harry telah dilengkapi dengan teknologi Intelligent Power Saving yang akan mematikan semua aplikasi yang tidak digunakan sekali gus mampu menjimatkan bateri smartphone anda. Namun begitu, smartphone ini tidak menyokong lapisan oleophobic yang tidak mudah meninggalkan kesan cap jari.


Fujitsu UH-X (10th Gen) Kini Hadir Bagi Pasaran Tempatan – Dijual Pada Harga Bermula Dari RM4199!!

Fujitsu Client Computing Limited (FCCL) kini telah melancarkan peranti terbaharu yang dikenali sebagai Fujitsu UH-X (10th Gen) bagi pasaran tempatan.

Peranti ini hadir dengan skrin 13.3″ FHD Anti Glare Display dengan berat hanya 778g sahaja. Peranti ini dlengkapi dengan sehingga pemproses Intel Core i7.

Turut dihadirkan dengan memori sehingga 16GB LPPDR3-2133 dan hadir dengan storan SSD PCle sehingga 1TB. Dari aspek kampasiti bateri pula, ia dihadirkan dengan 25Wh.

Dalam pada itu, pernati ini turut dihadirkan dengan WiFi 6 dan Bluetooth 5.0 Hadir dalam 2 varian warna iaitu Hitam dan putih.

Fujitsu UH-X akan tersedia di GLOO dan Thunder Match Technology (TMT) bermula dari 28 September 2020, pada harga bermula dari RM4,199.


Adakah “Selfie Expert” Terbaru Ini Bakal Menggantikan OPPO F5?

OPPO F5 sudah berada di pasaran Malaysia hampir setahun lamanya. Seperti kebiasaan, para pengeluar akan menggantikannya dengan generasi yang baharu. Terkini, OPPO India telah memuat naik satu gambar dimana ia menunjukkan OPPO F7 akan hadir di pasaran negara itu tidak lama lagi.

Sebelum ini, kami ada bawakan artikel mengenai OPPO R15 dan R15 Plus bakal dilancarkan di pasaran China. Tidak cukup dengan itu, sebuah lagi peranti dijangka OPPO F7 turut dilancarkan. Ketiga-tiga peranti kemungkinan besar menawarkan spesifikasi yang hampir sama iaitu skrin penuh dengan ‘rongak’ di bahagian atas.

Jika dikaitkan dengan OPPO R15, kemungkinan OPPO F7 ini dilengkapi paparan 6.2-inci FHD+ dengan nisbah skrin 19:9. Khabar angin juga mengatakan kamera depan kini dipertingkatkan dengan sensor lebih maju iaitu 25 Megapiksel membawakan ciri “Selfie Expert”. Ciri ini tidaklah baru tetapi ia pernah ditampilkan pada OPPO F5 sebelum ini.

Ada ura-ura mengatakan perkakasan dalaman akan menggunakan cip pemproses Snapdragon 670 atau MediaTek Helio P6. Jika cip ini digunakan, ia bakal membawa sistem operasi Android 8.0 Oreo bersama-sama.

Adakah OPPO F7 akan memasuki pasaran Malaysia tidak lama lagi? Kita nantikan pengumuman rasmi daripada OPPO sendiri.


Xiaomi Mi 8 Kini Dilancarkan Harga Bermula RM1,599

Peranti Xiaomi Mi 8 untuk pasaran tempatan kini telah dirasmikan oleh pihak Xiaomi Malaysia, dua varian ditawarkan iaitu 6GB RAM dan 64GB ROM pada harga RM1599, sementara 6GB RAM dan 128GB ROM ditawarkan pada harga RM1899. Peminat Xiaomi boleh dapatkan peranti ini melalui Lazada dan Shopee mulai 16 Ogos 2018 nanti.

Xiaomi Mi 8 merupakan telefon pintar yang hadir dengan rekaan skrin takuk, di sini juga memperlihatkan sensor infra-merah bagi sistem pengecaman wajah. Paparan skrin 6.21 inci FHD+ AMOLED bersama nisbah 18:7:9 menjanjikan pengalaman visual yang lebih luas sama ada melayari Internet, menonton video atau bermain permainan.

Bahagian kamera mempunyai rekaan dwi lensa beresolusi 12MP + 12MP dengan aperture f/1.8 + f/2.4, manakala kamera hadapan 20MP hadir bersama aperture f/2.0 dan sokongan ciri-ciri AI seperti AI portrait selfie dan AI Beautify.
Kuasa peranti dijana dengan cip pemproses Snapdragon 845, turut serta sokongan grafik Adreno 630, dan mempunyai kapasiti bateri sebesar 3400mAh.


What Is Nex?! vivo APEX + X21 = vivo NEX

Ingat tak peranti konsep dari vivo yang tampil pada MWC 2018 yang lalu? Kehadiran vivo APEX pada masa itu membawa kejutan besar kepada pasaran digital, setelah lama menunggu akhirnya peranti konsep ini menjadi kenyataan dengan nama baharu diperkenalkan – vivo NEX.

vivo NEX mempunyai sebuah skrin penuh yang lain dengan peranti tersedia di pasaran, ia dinamakan sebagai Ultra FullView Zero Screen Display, di mana paparan sepenuhnya tanpa takuk dan bezel dibekalkan pada skrin berukuran 6.59 inci Super AMOLED dengan resolusi FHD+ (2136 x 1080 piksel).

Selain paparan skrin penuh menjadi taruhan, satu lagi keunikan pada vivo NEX adalah kedudukan kamera depan telah disembunyikan pada bahagian atas peranti, ia akan muncul secara automatik setelah anda mengaktifkan kamera depan. Slot khas ini walaupun nampak sangat unik dan berteknologi tinggi, tetapi adakah ia akan menjadi tempat habuk berkumpul? Persoalan ini haruslah dipertikaikan pada masa hadapan.

vivo NEX juga tidak menyediakan sensor atau earpiece di bahagian atas skrin, semuanya disembunyikan di sebalik paparan skrin. Teknologi SoundCasting diguna untuk menjanjikan bunyi dan kualiti yang cukup sempurna. Seperti mana yang diketahui, vivo NEX juga menyokong teknologi pengimbas cap jari dalam skrin yang sama dengan vivo X21.

Pemproses untuk vivo NEX adalah Snapdragon 845, di bawah storan RAM 8GB dan 256GB ROM. Kapasiti bateri sebesar 4000mAh menawarkan penggunaan yang lebih tahan lama, tambahan lagi pengecasan 22.5W memberikan waktu pengecasan yang lebih pantas.

Teknologi menarik bertambah sempurna dengan adanya Jovi, Voice Assistant dari vivo. Fungsi berkuasa ini direka dengan butang Jovi AI pada sebelah kiri kerangka, ia boleh mengenalpasti gambar dalam paparan skrin dengan memberikan segala informasi yang berkenaan.

Peranti ini ditawarkan pada harga CNY4498 (kira-kira RM2791) untuk varian 8GB + 128GB, CNY4998 (kira-kira RM3102) untuk varian 8GB + 256GB, serta CNY3898 (kira-kira RM2419) untuk varian 6GB + 128GB. Sementara ini hanya tersedia di pasaran China sahaja.


CES 2017: Lensa Mata Pintar Lenovo

Pada CES 2017, Lenovo mempamerkan Lenovo New Glass C200, sebuah lensa mata pintar yang menggunakan dua teknologi paling hangat kebelakangan ini: augmented reality (AR) dan artificial intelligence (AI).

Lenovo New Glass C200 adalah sistem lensa mata pintar yang mempunyai kebolehan mengenal pasti objek dengan menggunakan teknologi AI. Produk ini datang dengan dua bahagian utama, Unit Kaca dan Unit Pocket. Unit kaca yang ada pada peranti ini sangat ringan, di bawah 60gram dan beroperasi menggunakan sistem operasi Linux. Dunia AR akan dipaparkan pada lensa kaca dan sebelah mata lagi bebas untuk melihat dunia sebenar.

Lenovo New Glass C200 boleh mengenal pasti kira-kira 20 jenis objek, seperti skematik bangunan di dalam imej sebenar dan menggunakan perisian pengecaman AI, dinamakan Lenovo NBD Martin untuk mengenal pasti imej. Ia menganalisis data yang datang dari kamera kaca pintar, sensor dan sejarah corak penggunaan anda dan menggabungkan data tersebut, kemudian bertindak melalui arahan suara dan gerak isyarat.

Lenovo New Glass C200 dijangkakan akan melalui fasa produksi pada bulan Jun tahun ini.


Xiaomi Mi Band 5 Bakal Hadir Dengan Kawalan Kamera & Bayaran NFC?

Terdapat satu lagi maklumat tertiris mengenai peranti dari Xiaomi iaitu Mi Band 5 yang mana ia bakal hadir dengan 7 fungsi menarik antaranya adalah kawalan kamera, bayaran NFC dan penjejak kesihatan wanita.

Keupayaan peranti ini pasti mengejutkan anda dengan fungsi yang ditampilkan. Berikut adalah fungsi yang dikatakan bakal tampil pada Mi Band 5.

Betul atau tidak? Perlu kita nantikan ketika ia dilancarkan kelak.


Kamera Aksi 360fly Kini Di Malaysia

Kamera aksi dengan kebolehan rakaman dan tangkapan imej 360 darjah kini sudah tiba di Malaysia. Apa yang membezakan kamera aksi 360fly dengan kamera aksi lain adalah ia hanya menggunakan satu lensa sahaja bagi mendapatkan imej 360 darjah, setup ini sekaligus menyingkirkan proses stitching yang kebiasaannya diaplikasikan kamera 360 darjah dengan beberapa lensa atau multiple shot.

360fly hadir dalam dua variasi iaitu 360fly HD dan 360fly 4K, kedua-duanya boleh disambungkan ke aplikasi 360fly yang disediakan untuk peranti iOS dan juga Android. Perbezaan kedua-dua model ini boleh dilihat pada spesifikasi dan kemampuan kamera, anda boleh rujuk jadual spesifikasi yang disediakan:-


Neffos X1 Lite Dilancarkan Pada Harga RM499 – Kamera 13MP, RAM 2GB, Android 7.0

Berlangsung di Hotel Le Meridien, Kuala Lumpur, TP-Link telah melancarkan sebuah telefon pintar terbaru yang diberi nama Neffos X1 Lite. Model ini ditambah selepas siri terdahulu X1 dan X1 Max mendapat kejayaan di pasaran tempatan.

Telefon pintar kelas-permulaan ini bukan sekadar menawarkan harga mampu milik, malah pelbagai ciri dan spesifikasi menarik juga telah disediakan. Neffos X1 Lite dimuatkan dengan paparan HD 5 inci (1280x720p), pemproses MediaTek MT6750 lapan teras dan cip grafik Mali-T860MP2 mampu melakukan pelbagai tugasan dalam satu-satu masa dengan lancar.

Sudut penggambaran dilengkapi kamera utama menggunakan lensa 5P dan sensor 13 Megapiksel f/2.0 mampu merakam gambar dengan jelas. Manakala, kamera depan 5 Megapiksel bersama lensa sudut lebar 84 darjah turut menyediakan mod real-time beautify.

Sistem keselamatan dipertingkatkan dengan kehadiran pengimbas cap jari yang pantas, sekaligus kebolehan untuk nyahkunci hanya mengambil masa 0.2 saat sahaja. Bagi melengkapkan keupayaan peranti ini, ia juga dioperasikan Android 7.0 Nougat serta bekalan kuasa dari bateri berkapasiti 2,550mAh.

Neffos X1 Lite ditawarkan pada harga RM499 dengan pilihan warna Cloudy Grey dan Sunrise Gold. Oleh itu, anda boleh mendapatkannya di kedai-kedai sah seluruh negara bermula Ogos depan. Bagaimanapun, bagi anda yang ingin memilikinya dengan lebih awal, boleh terus membuat pembelian di laman e-dagang Lazada bermula hari ini.

Tidak dilupakan, Neffos juga memberi jaminan dua tahun untuk peranti Neffos X1 Lite dimana tiga bulan pertama adalah tukaran sebuah untuk sebuah. Maklumat lanjut mengenai produk boleh layari laman rasmi Neffos


Google Maps Kini Boleh Menyimpan Lokasi Tempat Letak Kereta Anda

Google Maps kini menambah ciri-ciri baru bagi memudahkan anda menyimpan lokasi tempat letak kenderaan, ini lebih berguna jika terlupa akan lokasi kenderaan yang diletakkan. Ciri-ciri baru ini telah diperkenalkan pada platform Android dan iOS. Terdahulu, ciri-ciri “save your parking” telah diperkenalkan untuk versi Beta, kini pelancarannya lebih meluas kepada semua pengguna.

Bagi peranti Android, pengguna boleh menekan di butang di blue dot, kemudia tekan “save your parking”. Google Maps akan simpan, seterusnya anda boleh melihat label kenderaan yang telah diletakkan dan mengetahui tingkat berapa kenderaan anda. Selain boleh mengambil gambar, berkongsi dengan rakan-rakan mengenai lokasi kenderaan juga mudah.

“Bagi pengguna iOS pula, penggunaan ciri-ciri ini tidak jauh beza. Jika anda menggunakan sambungan Bluetooth atau USB di dalam kereta seperti contoh, lokasi anda akan terus dimasukkan secara automatik sejurus anda keluar daripada kenderaan anda”, ujar Jeff Albertson.


Western Digital Melancarkan SanDisk Ultra Dual Drive m3.0

Peranti mudah alih telah menjadi sebahagian daripada kehidupan seharian kita, semakin ramai orang menggunakan telefon pintar mereka untuk menangkap gambar dan video. SanDisk Ultra Dual Drive m3.0 baru adalah satu penyelesaian yang bagus untuk membantu pengguna Android memindahkan fail dari peranti mereka ke komputer atau sebagai stor sandaran untuk memaksimakan kapasiti smartphone.

SanDisk Ultra Dual Drive m3.0 boleh didapati dalam kapasiti yang terdiri daripada 16GB sehingga 128GB. Selain kapasiti yang lebih tinggi, SanDisk telah meningkatkan keupayaan peranti ini dengan USB 3.0, yang kini boleh mencapai kelajuan sehingga 150MB/s, menjadikannya sangat cepat apabila memindahkan fail.

SanDisk Ultra Dual Drive m3.0 flash juga boleh digunakan bersama aplikasi SanDisk Memory Zone, sebuah aplikasi yang direka untuk peranti Android. Aplikasi ini menyediakan fungsi seperti menu utama, pelayar foto berasaskan garis masa, video dan pemain muzik bersepadu dan kebolehan memampatkan dan nyahmampat fail. Pendek kata, dengan aplikasi ini, pengguna boleh menguruskan fail dengan mudah.

SanDisk Ultra Dual Drive m3.0 ditawarkan dengan jaminan 5 tahun dalam variasi 16GB, 32GB, 64GB dan 128GB dari Lazada.


Ujian Benchmark Android Q Terdedah Dalam Google Pixel 3 XL?!

Sistem operasi Android Pie telah dilancarkan secara rasminya selama tiga bulan, dan pengeluar peranti pintar sedang giat mengedarkan senarai kemas kini untuk menyesuaikan peranti mereka.

Terkini, Google sedang melancarkan ujian pembangunan sistem operasi bagi generasi akan datang iaitu Android Q. Menurut gambar tertiris, Google telah menggunakan Pixel 3 XL dalam ujian benchmark GeekBench 4.3.

Dari hasil ujian tersebut Pixel 3 XL mencapai skor 2,404 bagi single-core, manakala skor 8,510 bagi multi-core, jelas nampak tiada perbezaan ketara pada Android P dan Q. Apakah ciri-ciri baharu yang bakal diperkenalkan? Tunggu sahaja ketirisan selanjutnya…


Realme Naik Taraf Imej & Hadir Dengan Produk Sampingan Baru Khusus Buat Golongan Muda

Realme kini mengumumkan bahawa mereka telah pun menaik taraf imej dan bahan visual jenamanya untuk menyediakan pengalaman visual baru kepada pengguna muda di seluruh dunia.

Di samping itu, Realme juga kini hadir dengan  beberapa produk sampingan baru bersama rekaaan mengagumkan yang dilihat mengambil kira nilai estetik anak muda seperti T-shirt, sweater dan banyak lagi.

Melaluinya, Realme ingin terus mengukuhkan kedudukannya menjadi ikon untuk golongan muda di seluruh dunia. Selain itu, mereka juga ingin mewujudkan lebih banyak peluang untuk anak-anak muda tampil menyerlahkan diri – tidak terbatas kepada telefon semata-mata.

Selain itu, Realme juga  akan terus menaik taraf pengalaman jenamanya yang komprehensif agar lebih ramai golongan muda di serata dunia dapat menikmati produk kegemaran mereka.


OPPO Menjadi Penaja Rasmi Telefon Pintar Untuk Pertunjukan Fesyen Victoria Secret 2017

Kini Pertunjukan Fesyen Victoria Secret 2017 yang berlangsung di Shanghai Mercedes Benz Center telahpun berakhir semalam dan acara yang gilang-gemilang ini telah dimeriahkan lagi dengan kehadiran OPPO, selaku jenama telefon pintar keempat terbesar di dunia dan menjadi pilihan golongan muda yang gemarkan aktiviti bergambar.

Buat pertama kalinya, OPPO telah menjadi penaja rasmi telefon pintar yang digunakan pada Pertunjukan Fesyen Victoria Secret 2017, sekaligus memperlihatkan gabungan antara fesyen dan juga teknologi. Apa yang lebih menariknya, malam yang sangat mempesonakan itu telah diserikan lagi kehebatan kamera peranti OPPO dalam mengabadikan detik-detik indah yang berlangsung pada malam itu.

Neelofa selaku duta produk OPPO F5 yang telah dijemput ke acara itu juga tampil anggun dalam usahanya untuk mewakili fesyen dan juga gaya Malaysia di persada antarabangsa. Malah beliau juga dilihat telah menggunakan OPPO F5 edisi 6GB dengan sokongan teknologi A.I. Beauty Recognition bagi mendapatkan hasil gambar swafoto yang lebih sempurna sepanjang acara itu berlangsung.


BELI & MENANG! Jangan Ketinggalan Untuk Dapatkan ROG Phone Berharga RM3,499 PERCUMA!

Tak cukup bajet? Keliru sama ada nak beli komputer riba atau telefon pintar? Usah risau kerana ASUS Malaysia ada berita baik buat anda!

Sempena cuti persekolahan ini, beli salah satu komputer riba di bawah dan anda berpeluang untuk mendapatkan ROG Phone berharga RM3,499 secara PERCUMA dalam peraduan BELI & MENANG. Komputer riba yang dimaksudkan adalah:

ASUS ROG STRIX SCAR EDITION (GL703GS/GM)

Pengguna layak menyertai peraduan ini jika membuat pembelian pada 22 November hingga 31 Disember 2018. Jangan lupa untuk mendaftar pembelian anda dan simpan resit pembelian bagi tujuan pengesahan. Dua orang pemenang bertuah akan diumumkan apabila peraduan ini tamat.

Harus diingat, tidak semua pengedar sah ASUS yang terpilih untuk peraduan BELI & MENANG ini. Jadi anda boleh layari laman rasmi ini untuk pengetahui pengedar sah ASUS.


25 Kata Laluan Paling Teruk Tahun 2019

Zaman digital yang semakin bergantung kepada teknologi atas talian, kata laluan menjadi amat penting dan amat perlu dipastikan keselamatannya bagi mengelak data peribadi tidak disalahguna bahkan digodam oleh seseorang yang berniat jahat.

Kebanyakan orang suka menggunakan kata laluan yang ringkas atas alasan lebih senang diingat dan tidak akan lupa, namun semakin ringkas semakin mudah digodam dan disalahguna. Kata laluan yang panjang mengandungi nombor dan abjad adalah lebih disarankan oleh pakar keselamatan.

Setiap tahun SplashData juga akan mengeluarkan senarai Kata Laluan Terburuk, tahun 2019 juga telah dikongsikan dan “123456” tetap menjadi kata laluan pertama paling teruk.

BACA JUGA: 25 Kata Laluan Terburuk 2018


Samsung Galaxy S8+ Dilancarkan Dengan Warna Baharu Merah Jambu Ros

Baru-baru ini Samsung telah memperkenalkan pilihan warna baharu Merah Jambu Ros pada peranti Samsung Galaxy S8+. Tawaran eksklusif ini hanya terdapat di Taiwan sahaja, manakala untuk pasaran antarabangsa kemungkinan warna baharu yang lain juga akan turut diperkenalkan pada masa kelak.

Samsung Galaxy S8+ ini masih lagi mengekalkan perkakasan dan ciri-ciri dalaman yang sama. Di Malaysia, anda hanya ditawarkan warna pilihan seperti Orchid Gray, Midnight Black dan Maple Gold sahaja.


Motorola Moto X⁴ – Ciri² Menarik Yang Perlu Anda Tahu!

Tidak dinafikan lagi bahawa sebelum ini jelas dapat dilihat bahawa Motorola lebih cenderung untuk memperkenalkan peranti mampu milik kelas permulaan dari siri C, E, M dan juga G keluarannya.

Setelah sekian lama siri X tidak diperkenalkan, nampaknya Motorola kini telah kembali membawakan siri tersebut untuk pasaran tempatan dengan kemunculan model Moto X⁴.

Jadi~apa kata kita lihat apakah ciri-ciri menarik model terbaru dari Motorola ini…

Berbeza dengan rekaan model Motorola yang lain sebelum ini, Moto X⁴ boleh dianggap antara rekaan yang paling cantik pernah diperkenalkan setakat ini. Ini jelas dapat dilihat melalui rekaan kerangka logam serta panel belakang yang diperbuat daripada kaca dengan efek pantulan cahaya yang sangat cantik sekali.

Walaupun tampil dengan rekaan premium yang diperbuat daripada kaca, Moto X⁴ juga tidak mengabaikan aspek ketahanan kerana ia telah menerima pengiktirafan IP68 yang kalis air dan debu. Sungguhpun begitu, perlu diingatkan bahawa kerosakan yang disebabkan oleh air tidak akan dilindungi dengan jaminan waranti sama seperti peranti kalis air yang lain di pasaran.

Moto X⁴ merupakan model kedua keluaran Motorola yang menampilkan sokongan dwi kamera selepas model Moto G5S Plus. Namun berbeza dengan konfigurasi kamera Moto G5S Plus yang menyokong lensa kedua untuk kesan bokeh (depth of field), Moto X⁴ pula menyediakan lensa kedua untuk membolehkan pengambilan gambar dengan sudut yang lebih luas.

Ruang storan Moto X⁴ boleh dianggap setanding dengan sesetengah peranti flagship yang lain iaitu sebesar 64GB. Lebih menariknya, ia kini turut dilengkapi dengan kapasiti RAM LPDDR4 sebesar 4GB yang menjanjikan penggunaan memori yang lebih efisien dan pantas. Tidak cukup dengan itu, ia turut disediakan dengan slot kad microSD yang mampu menyokong sehingga 2TB.

Kapasiti bateri sebesar 3000mAh pada Moto X⁴ bukanlah yang terbesar boleh anda miliki di pasaran, tetapi kombinasi antara paparan skrin 5.2 inci HD Penuh dan juga pemproses Qualcomm Snapdragon 630 yang efisien tenaga mampu menjanjikan ketahanan yang baik. Malah peranti ini juga turut menyokong teknologi pengecasan pantas dari Motorola TurboPower.

Walaupun hanya menyokong Bluetooth versi 4.2, Moto X⁴ membolehkan anda untuk menyambungkannya ke empat peranti audio berbeza secara serentak. Anda boleh menentukan untuk menetapkan kesemua empat peranti Bluetooth itu secara berasingan, ataupun menetapkannya sebagai satu sistem stereo.


Grab e-Bazar Bakal Hangatkan Ramadan Kali Ini!!!

Ramadan kali ini pastinya berlainan tidak seperti tahun-tahun sebelum ini kerana tahun ini tiada Bazar Ramadan bagi mengekang penularan wabak Covid 19.

Tapi jangan risau, kerana kerajaan negeri Selangor dan Wilayah Persekutuan telah berkerjasama dengan Grab My bagi membangunkan e-Bazar.

Ia secara langsung akan memberi sumber pendapatan kepada peniaga Bazar yang terkesan dan memberikan mereka sumber pendapatan.

Bagi yang berminat untuk mendaftar, anda boleh klik di sini.


Malaysia Akan Terus Menggunakan Teknologi HUAWEI Sebaik Mungkin – Tun M

Perdana Menteri Malaysia, Tun Dr Mahathir Mohammad menegaskan bahawa Malaysia masih akan terus menggunakan teknologi HUAWEI. Beliau berkata demikian pada acara Future of Asia yang dianjurkan di Jepun.

Menurut beliau, kajian serta pembangunan yang dilaksanakan oleh syarikat peranti pintar terkemuka itu sangat memberi impak dan besar berbanding kemampuan keseluruhan Malaysia.

Tambahnya lagi, persaingan sihat perlu dilaksanakan walaupun negara berkenaan ketinggalan dalam pembangunan bukannya dengan menghalang atau mengharamkan sesuatu perkara itu.

Terdahulu, HUAWEI telah memfailkan usul meminta ‘Summary Judgment’ Bagi Menentang Halangan Amerika Syarikat.


honor Malaysia : RM1,999 Bukan Harga Yang Disyorkan Untuk honor 10?!

Berikutan daripada laporan mengenai ketirisan dokumen yang memaparkan harga jualan honor 10 di media sosial baru-baru ini, pihak honor Malaysia telah mengeluarkan kenyataan rasmi bahawa dokumen yang diedarkan bukanlah salinan akhir dan ditandatangani antara pihak yang terlibat.

honor Malaysia juga percaya bahawa kesemua dokumen undang-undang harus dirahsiakan bagi melindungi pihak yang terikat dengan kontrak dan sebarang maklumat berkaitan syarikat dan jenama tidak boleh dikongsikan dengan mana-mana pihak di luar perjanjian.

Mengambil perkara ini dengan sangat serius kerana ia dilihat telah melanggar kepercayaan, dan juga bertentangan dengan etika jenama honor. Pihak honor Malaysia juga dikatakan sedang menyiasat perkara ini dan ingin mendapatkan kerjasama dan juga pemahaman daripada orang ramai.

Untuk pengetahuan, honor 10 akan dilancarkan secara rasmi di pasaran Malaysia pada 22 Mei 2018. Ingin mengetahui harga rasmi bagi telefon pintar ini, jangan ketinggalan untuk ikuti eRing.


Honor Beri Diskaun Semua Peranti Sempena Hari Jadi Yang Ke-4

Sambutan telefon pintar berjenama honor di Malaysia semakin hari semakin memberansangkan. Ini disebabkan honor sering menawarkan peranti yang berkualiti pada harga yang lebih rendah berbanding jenama lain. Pejam celik honor sudahpun berusia 4 tahun dalam industri telefon pintar. Sehubungan dengan itu, sambutan ulang tahun akan diadakan tidak lama lagi.

Bagi pengguna seperti kita, semestinya tertunggu-tunggu apa kejutan yang akan diberikan oleh honor Malaysia. Jadi, pada 9 April 2018 (Isnin) honor akan mengadakan satu promosi besar-besaran di beberapa platfom atas talian dimana kesemua peranti honor akan diberikan diskaun.

Antara peranti yang diberi potongan harga ialah honor View10, honor 9 Lite, honor 7X, honor 8 Pro, dan honor 6A Pro. Masing-masing menerima rebat sehingga RM500, malah hadiah juga akan diberikan.

Bagaimanapun, peluang mendapatkan diskaun hanya berlangsung selama 24 jam sahaja. Jadi, jika anda ingin membeli melalui salah satu platfom atas talian sila rujuk jadual masa di bawah:


WhatsApp Hentikan Sokongan Pada Blackberry Dan Windows Phone Sehingga Hujung Disember Ini

Beberapa bulan yang lalu kami ada bawakan artikel berkenaan aplikasi WhatsApp pada platfom Blackberry dan Windows Phone akan dihentikan. Sebagai peringatan kepada yang masih gunakan peranti Blackberry dan Windows Phone, anda hanya tinggal beberapa hari sahaja lagi untuk berhubung melalui aplikasi ini.

Bermula tahun hadapan, WhatsApp mengambil keputusan untuk memberhentikan perkhidmatan sembang sosial ini kepada para pengguna Balcberry OS, Blackberry 10, Windows Phone 8.0 dan peranti yang lebih lama. Sebelum ini, WhatsApp juga mengumumkan peranti Nokia siri 40 akan dilanjutkan sehingga penghujung tahun 2018, manakala peranti Android versi 2.3.7 dan selanjutnya boleh digunakan sehingga tahun 2020.

Jadi kepada pengguna di luar sana yang masih menggunakan peranti di bawah ekosistem Blackberry atau Windows Phone tetapi masih ingin berinteraksi melalui WhatsApp, mungkin ini masa yang sesuai untuk anda bertukar platfom.


Xinhua Silk Road: Daya Hidup Digital Dan Forum Bandar Indah Yang Diadakan di NW. Xi’an China pada hari Ahad

BEIJING, 30 Okt. 2020 /PRNewswire/ — Forum yang bertemakan “Daya Hidup Digital Dan Forum Bandar Indah” diadakan di Xi’an, ibu kota Provinsi Shaanxi di barat laut China pada hari Ahad.

Digital Vitality and Beautiful City Forum was held in NW. China’s Xi’an on Sunday.

Forum yang diadakan semasa Festival Pengatur Cara Global ke-4 2020, menjemput pakar dan wakil perusahaan untuk mengadakan perbincangan mendalam mengenai topik-topik seperti trend teknologi bandar pintar, kerjasama antarabangsa, dan pemerkasaan digital dalam transformasi dan menaiktaraf industri tradisional.

Menurut Shan Zhiguang, pengarah Jabatan Kepenerangan dan Pembangunan Industri Pusat Maklumat Negeri, pembangunan bandar yang didorong oleh pelbagai elemen teknologi digital akan terus maju ke arah tujuan menjadi lebih berperikemanusiaan, pintar dan selesa.

Blockchain secara beransur-ansur memasuki semua lapisan masyarakat dan akan menyokong pembangunan bandar pintar, kata Wei Kai, timbalan pengarah Pengkomputeran Awan & Institut Penyelidikan Data Raya dengan Akademi Teknologi Maklumat dan Komunikasi China (CAICT).

Bagi kerjasama antarabangsa mengenai bandar pintar, Mushahid Hussain Sayed, Senator Parlimen Pakistan dan ahli Jawatankuasa Pakar Penyelidikan dan Pembangunan Antarabangsa (RDI), berkata, kerjasama antara China dan Pakistan dalam bandar pintar memberi tumpuan kepada mewujudkan persekitaran yang bersih dan hijau, menggunakan perisian pengecaman muka untuk memastikan keselamatan bandar, serta aplikasi khas yang berkaitan dengan kesihatan, penduduk dan menjejak wabak.

Ahli Majlis Anwar Adams, Presiden Parti Bebas Demokratik Afrika Selatan, percaya bahawa kerjasama antara China dan Afrika Selatan dalam penyelidikan dan pembangunan teknologi teras serta promosi aplikasi piawai di bandar digital pintar akan diperkukuhkan lagi di masa depan.

Pemerkasaan digital untuk transformasi industri juga menjadi topik hangat.

Beberapa tahun kebelakangan ini, Shaanxi Blower (Group) Co., Ltd., antara pengeluar ‘blower’ di China, telah melakukan usaha transformasi digital pintar melalui pembaharuan institusi, pembuatan pintar dan kewangan modal, menggalakkan syarikat agar menjadi perusahaan tenaga hijau pintar kelas dunia, menurut Jia Yani, timbalan pengurus besar dan ketua jurutera syarikat itu.

Dalam menghadapi struktur pasaran baharu, industri minuman likuor hendaklah meneroka saluran pemasaran baharu dan secara beransur-ansur mewujudkan interaksi organik antara pengedar dan pasaran untuk mempromosikan pembangunan sistem e-dagang yang didorong oleh perkhidmatan dan mewujudkan platform komunikasi industri wain, kata Gao Hongtao, wakil pengurus besar Shaanxi Xifeng Liquor Co., Ltd.

Keywords: Computer/Electronics Environmental Products & Services Green Technology Trade show news Blockchain


Pengguna Sony Xperia Z5, Z3+ Dan Z4 Tablet Kini Boleh Muat Turun Android 7.1.1 Nougat

Kebelakangan ini, setiap pengeluar telefon pintar sedang giat mengeluarkan kemas kini pada peranti masing-masing. Selepas kemunculan Android 7.0 Nougat pada Sony Xperia Z5, Z3+ dan Z4 Tablet bulan Februari lepas, kini Sony mengeluarkan pula kemas kini versi 7.1.1 yang sedia untuk dimuat turun.

Kemas kini dengan nombor binaan 32.4.A.160 termasuk patch keselamatan (dikeluarkan 1 Jun 2017) turut membawakan ciri-ciri seperti Xperia Assist yang membantu pengguna meneroka, kehadiran mod stamina, dan penambahbaikan dalam prosesan gambar. Namun ia terdapat sedikit masalah pada log panggilan, yang dilihat masih belum diselesaikan.


Hotlink Rewards Baharu Beri Tawaran Menarik – Termasuk Penerbangan Percuma

Bermula hari ini, pelanggan hotlink boleh menikmati pelbagai tawaran dan diskaun menarik dengan Hotlink Rewards baharu – dengan hanya log masuk ke aplikasi RED untuk mendapatkan mata dan boleh digunakan untuk tebus ganjaran setiap hari.

Ia termasuklah menerima pelbagai hadiah misteri setiap hari – berpeluang memenangi penerbangan percuma (destinasi tempatan/Asia Tenggara) dan mendapat lebih banyak mata ganjaran untuk tebus tawaran pedagang atau pas internet.

Langkah 1 :  Log masuk ke aplikasi Hotlink Red.

Langkah 2 : Buka aplikasi ini setiap hari dan tebus mata ganjaran harian. (Pada permulaan setiap bulan, pelanggan akan bermula pada tahap silver. Dengan hanya log masuk setiap hari, pelanggan boleh naik pangkat ke tahap gold)

Langkah 3 : Setelah mencapai tahap gold, nilai mata ganjaran akan berganda – ini bermaksud lebuh banyak mata untuk menebus lebih banyak tawaran.

Langkah 4 : Dengan mata terkumpul, mereka boleh menebus pelbagai hadiah seperti tawaran menarik drp pelbagai jenama popular , pas internet dna banyak lagi.

Untuk maklumat lanjut, sila layari laman rasmi Hotlink.


Kenapa Anda Perlu Stay Guna iPhone XS Max Berbanding Membeli iPhone 11 Pro Max!!!

Mungkin ramai di antara anda yang rasa geram melihat harga rasmi iPhone 11 Pro max yang dilihat jauh lebih murah berbanding iPhone XS Max ketika ia dilancarkan dahulu. Namun tahukah anda, sebenarnya berbaloi untuk anda terus kekal menggunakan iPhone XS Max. jom kita lihat!!!

Rekaan pada iPhone XS Max ini tidak ditelan zaman. Apabila mempamerkan rekaan yang eksklusif dan tampak mewah. Panel kaca di bahagian belakang peranti ini dilihat selesa untuk dipegang. Dihadirkan dengan 3 warna iaitu Gold, Space Grey dan Silver. Susunan kamera XS Max tampak lebih natural berbanding iPhone 11 Pro Max. Jadi masih berbaloi untuk memakai iPhone XS Max!!!

Seperti yang diketahui, iPhone XS Max ini tampil dengan pemproses A12 Bionic yang memaparkan prestasi yang menakjubkan. Dipadankan dengan RAM sebesar 4GB membuatkan penggunaannya tampak lebih lancar. Ia masih mampu menjalankan operasi tanpa ada sebarang lag. Prestasinya tidak jauh berbeza dengan A13 yang digunakan pada iPhone 11 Pro. Jadi buat apa berhabis duit kan?

Seperti yang diketahui iPhone 11 Pro hadir dengan pilihan storan 128GB, 256GB dan 512GB. Namun sedar atau tidak bahawa iPhone XS Max juga mempunyai spesifikasi storan yang lebih kurang sama iaitu 64GB, 256GB dan 512GB. Jadi buat apa berhabis duit sedangkan storannya juga lebih kurang sama.

Tidak dapat dinafikan kamera pada iPhone XS Max ini sangat baik. Kamera utama pada peranti ini sama sahaja dengan iPhone 11 pro yang mana ia dihadirkan dengan 12MP. yang membezakan ialah ia dihadirkan dengan 3 kamera pada iPhone 11 Pro manakala iPhone XS Max pula hanya dwi kamera. Tapi hasil rakamannya masih menakjubkan!

Bagi yang sedang menggunakan iPhone XS Max, anda tidak perlu berhabis duit untuk membeli iPhone 11 Pro Max yang baharu yang mana harganya bermula dari RM5299. Agak mahal bagi sesetengah orang. Jadi gunakan duit simpanan anda untuk tujuan lain. Namun jika ada mempunyai wang yang lebih dan mahu menaik taraf iPhone anda, itu tidak ada masalah!!


Kamera Rumah Pintar EZVIZ Memenangi Anugerah Good Design (G Mark) 2020 di Jepun

HANGZHOU, China, 13 Oktober 2020 /PRNewswire/ — EZVIZ, sebuah syarikat rumah pintar terkemuka dunia, mengumumkan bahawa Kamera Gerak-Condong-Zum Dwi-lensa C8PF dari barisan C8 yang baru dilancarkan telah memenangi “Anugerah Good Design 2020.” Dipersembahkan oleh Institut Promosi Reka Bentuk Jepun (JDP), anugerah ini adalah salah satu daripada empat anugerah reka bentuk antarabangsa yang paling terkenal, dengan kira-kira 5,000 penyertaan dihantar dari seluruh dunia setiap tahun.

Ditubuhkan pada tahun 1957, anugerah ini mengiktiraf pelbagai produk dan barang ketara dan tidak ketara yang menunjukkan kejuruteraan yang luar biasa untuk memenuhi satu tujuan. Syarikat dan pereka dari dalam dan luar Jepun mengambil bahagian dalam pertandingan ini untuk meningkatkan kualiti kehidupan manusia melalui reka bentuk. G Mark, simbol anugerah, telah diiktiraf secara meluas sebagai ikon reka bentuk yang baik.

Dengan zum automatik dan penjejakan pintar, kamera C8PF secara automatik mengezum dan mengikut subjek yang bergerak dan memberi amaran kepada pengguna tentang kejadian pada masa sebenar, menawarkan perlindungan yang canggih. Memaparkan pandangan panorama, dirakam dengan lensa 2.8 mm dan juga pandangan jarak dekat, yang dirakam oleh lensa 12 mm dalam tetingkap yang sama, kamera memberikan gambar yang luas dan jelas kepada pengguna.

Berbanding dengan kamera PTZ konvensional, reka bentuk ringan kamera C8PF menjadikannya sesuai untuk kediaman yang memerlukan mata tambahan di pekarangan rumah, halaman belakang, pintu depan, dll. Reka bentuk kamera yang mesra dan kontemporari menghindari rasa terganggu dan diawasi yang sering ditimbulkan oleh kamera keselamatan yang lebih besar dan lebih terserlah pada masa lalu.

“Kami berasa sangat gembira kerana C8PF daripada siri C8 kami telah dianugerahkan Anugerah Good Design” kata Encik Zhu, ketua pasukan Reka Bentuk Perindustrian EZVIZ. “EZVIZ komited dalam menyediakan produk dan aplikasi rumah pintar yang inovatif dan intuitif yang membolehkan pelanggan melihat, merakam, berkongsi dan melindungi apa yang berharga bagi mereka. Anugerah ini memberi inspirasi kepada kami untuk terus berusaha dengan baik dan menawarkan produk yang lebih pintar dan mudah digunakan, seperti kamera C8PF, untuk memperkasakan pelanggan kami menjalani kehidupan yang selamat, selesa dan pintar.”

Dengan lebih daripada tujuh tahun pengalaman teknikal dan kepakaran dalam domain rumah pintar, EZVIZ telah diiktiraf oleh anugerah berprestij lain, termasuk Anugerah Inovasi CES, Anugerah Reka Bentuk iF dan Anugerah RedDot. Memenangi Anugerah Good Design menandakan satu lagi kejayaan untuk EZVIZ.

Syarikat ini juga merancang untuk melancarkan kamera PT luar pertama daripada rangkaian kamera C8 ini pada akhir tahun ini – Kamera Gerak-Condong-Zum Dwi-lensa C8C dengan penglihatan malam berwarna dan pengesanan manusia Dikuasakan AI. EZVIZ C8C menggabungkan penampilan yang menarik, fungsi yang komprehensif dan direka untuk kediaman dan perniagaan kecil.

Ditubuhkan pada tahun 2013, EZVIZ berdedikasi dalam mewujudkan kehidupan yang selamat, selesa dan pintar untuk pengguna melalui peranti pintar, platform berasaskan awan dan teknologi AI. Produk dan perkhidmatan inovatif daripada EZVIZ boleh digunakan untuk rumah, tempat kerja, kedai, sekolah dan banyak lagi. EZVIZ memperkasa rakan kongsi untuk berkongsi perkhidmatan awan unik kami, dan bersama-sama kami membina ekosistem IoT yang berkembang maju.


Gimbal Hohem Percepat Pengembangan di Asia Pasifik dengan Ganding Bahu bersama Takashimaya dan Bic Camera

SHENZHEN, China, 10 Disember 2020 /PRNewswire/ — Hohem, sebuah syarikat teknologi gimbal terkemuka global, mengumumkan kolaborasi bersama salah satu rangkaian kedai serbaneka Jepun yang terbesar Takashimaya di Singapura dan salah satu rangkaian penjual barangan elektronik pengguna Jepun yang terbesar Bic Camera di Jepun. Kolaborasi berkenaan akan membolehkan Hohem meningkatkan hubungannya dengan pengguna tempatan dan mengukuhkan peruncitan omnisaluran dengan mempertingkatkan saluran jualan dalam talian dan luar talian. Meskipun semasa berlakunya pandemik, Hohem masih mempercepatkan pengembangannya di Asia Pasifik dan perkongsian tambahan turut dirancang dalam tahun 2021.

“Pengguna Asia lebih gemarkan produk yang lebih ringan serta lebih kecil dan produk telefon pintar ultra ringan 3-paksi kami iSteady X sangat sesuai dengan keperluan mereka kerana ia unik, menarik dan mudah dibawa seperti telefon. Bahkan, Asia masih merupakan rantau utama yang paling pesat berkembang di dunia, maka kami yakin dengan potensi pasaran Asia,” kata Lorelei Xue, Pengurus Pemasaran Global Hohem. “Melalui perkongsian ini, kami berusaha untuk berhubung dan berkomunikasi dengan pengguna tempatan di seluruh Asia, memahami keperluan dan keinginan mereka serta membawakan mereka dengan produk pintar, mudah dan berkualiti tinggi bagi menyokong penciptaan kandungan mereka seperti menyelesaikan isu rakaman bergoyang-goyang, merendahkan halangan dalam mempelajari bidang fotografi serta memperkayakan penciptaan video.”

“Kami melihat tempoh pandemik ini sebagai satu cabaran, tetapi juga satu peluang bagi kami kerana lebih ramai orang mula merakam video pendek menggunakan telefon pintar dan menjadikan kandungan bentuk video sebagai satu trend yang semakin berkembang. Seterusnya, lebih banyak platform media sosial memberi perhatian terhadap penyebaran video dinamik, yang bererti penerangan video asal digantikan dengan segmen video pendek secara berperingkat-peringkat. Justeru itu, akan adanya permintaan yang semakin meningkat terhadap alat rakaman video,” kata Lorelei. “Kami percaya kolaborasi kami bersama Takashimaya dan Bic Camera akan mengukuhkan peruncitan omnisaluran kami baik secara dalam talian mahupun luar talian dan kami merancang untuk menjalin lebih banyak kerjasama dalam tahun 2021.”

Hohem ialah sebuah syarikat teknologi gimbal terkemuka global dengan keupayaan mantap dalam teknik, pengeluaran dan penjualan yang dibangunkan sendiri. Memandangkan Hohem sentiasa percaya untuk ‘Hasilkan detik bermakna, Nikmatinya’ (‘Make the moment, Enjoy it’), apa yang ingin disampaikan oleh Hohem ialah setiap orang merupakan perakam kehidupan dan setiap detik kehidupan wajar dirakam dan keseronokan menjadikan segala-galanya bermakna.

Kunjungi Laman Sesawang Rasmi Hohem: Laman Sesawang: www.hohem.com

Ikuti Hohem di Media Sosial: Facebook: www.facebook.com/HohemGlobal Instagram: www.instagram.com/hohemtech YouTube: www.youtube.com/c/HohemTechOfficial

Keywords: Computer/Electronics Consumer Electronics Computer Accessories Contracts


Roadshow Jualan Pertama vivo V15 Terima Sambutan Hebat – Catat Skala Terbaik!

vivo telah pun melancarkan vivo V15 untuk pasaran tempatan dengan tanda harga RM 1,399. Seiring itu, vivo turut mengadakan roadshow besar-besaran, vivo SuperDay Sale sempena jualan pertama V15 yang berlangsung di One Utama Shopping Centre, Ground Floor, Highstreet pada 23 Mac lalu.

Roadshow ini dilihat menerima sambutan yang sangat positif serta berjaya mencapai sasaran skala terbaik dalam menetapkan rekod baru untuk V15. Pengunjung yang hadir juga beratur panjang untuk menikmati sendiri kehebatan pada model terbaru vivo ini.

Lebih menarik, vivo juga telah menawarkan sejumlah ganjaran menarik untuk pengunjung bertuah termasuklah – 250 pelanggan terawal membeli V15 berpeluang menerima kotak hadiah eksklusif bernilai RM299 serta kad hadiah petronas bernilai RM100 dan banyak lagi!

Tidak ketinggalan, pengunjung yang hadir juga dikatakan berpeluang sertai pelbagai aktiviti menarik seperti cabutan bertuah – membawa pulang vivo V15, basikal, luggage dan pelbagai hadiah eksklusif vivo!


Siri Realme Kini Boleh Didapati Melalui 500 Kedai Fizikal Rasmi Di Seluruh Malaysia!

Berikutan kejayaan besar yang dicapai pada awal bulan ini, sub jenama OPPO iaitu Realme hari ini mengumumkan satu lagi berita gembila buat seluruh rakyat Malaysia!

Realme memaklumkan bahawa telefon pintar terbaharu mereka – Realme 2, Realme 2 Pro dan Realme C1 kini boleh didapati melalui 500 kedai fizikal rasmi di seluruh Malaysia bermula 24 November 2018!

Antara kedai fizikal rasmi mereka termasuklah Direct D, Mobile To Go, Seven Mobile, One Digital, Fix Express dan banyak lagi. Harga yang ditawarkan pula adalah seperti berikut :

Kini, orang ramai boleh nikmati sendiri kehebatan yang ada pada telefon pintar siri Realme di samping berpeluang menyentuh dan merasa peranti tersebut. Tunggu apa lagi? Jangan lupa beli okay! Maklumat lanjut , klik DI SINI.


HUAWEI MAtePad Pro Bakal Dilancarkan Pada 10 Jun Ini!!!

Berikutan pelancaran global baru-baru ini Huawei pada Harmonyos dan produk yang dijangkakan, Huawei hari ini mengumumkan ketibaan yang akan datang dari Huawei MatePad Pro yang terkini di Malaysia pada 10 Jun dengan ciri-ciri yang dinaik taraf untuk mengembangkan produktiviti dan kreativiti. Tambahan terbaru kepada keluarga Huawei Matepad adalah sebahagian daripada usaha berterusan jenama untuk memperkuat komitmennya untuk memperluaskan strategi hidup AI yang lancar.

Oleh kerana Huawei merangkul janji kecerdasan serba boleh dan semua senario untuk setiap aspek kehidupan seharian, Huawei telah melancarkan sistem operasi yang maju, Harmonyos – menyediakan pengalaman baru kepada pengguna dengan peranti ini. Ciri ini menyediakan prestasi yang lebih kuat daripada sebelumnya dan lebih mampu menyokong tugas produktiviti harian, serta keperluan multimedia sekali-sekala.

Huawei MatePad Pro dengan  paparan 12.6 inci dan OLED dengan resolusi 2560 x 1600 piksel dalam badan ultra tipis. Huawei MatePad Pro juga mempunyai nisbah skrin-ke-badan tertinggi, pada 90.1% .


Peneraju Peranti Wearables

Peranti Apple Watch telah menggegarkan pasaran semenjak dilancarkan dengan ramai orang memperkatakan tentang peranti dari syarikat gergasi Apple. Namun adakah peranti tersebut mampu memberikan Apple takhta sebagai pengeluar peranti wearables paling laris bagi tahun 2015? Ayuh kita lihat.

Menurut laporan, sepanjang suku ketiga tahun ini, sebanyak 3.9 juta peranti Apple Watch telah dijual, statistik jualan tersebut sememangnya mengagumkan apabila dibandingkan dengan jualan Samsung Gear yang hanya terjual lebih satu juta unit sepanjang tahun 2014. Namun angka tersebut hanya mampu meletakkan Apple sebagai jenama kedua terlaris dalam persaingan peranti wearables, takhta tersebut dipegang Fitbit dengan catatan jualan 4.7 juta pada tempoh yang sama.


Siri HONOR 50 Dilancarkan Pada 16 Jun Ini!!

Buat peminat HONOR ada satu berita yang menerujakan apabila siri HONOR 50 akan dilancarkan pada 16 Jun ini.

Pengumuman itu dilakukan di laman sesawang Weibo yang mana HONOR telah memuat naik video pendek yang memaparkan tarikh pelancaran peranti tersebut.

Jadi, sama-sama kita nantikan ketika ia dilancarkan!


Kemunculan realme X3, realme X3 SuperZoom & realme TV Di Laman Rasmi realme?

Ada sesuatu yang menarik mengenai realme apabila realme X3, realme X3 SuperZoom dan realme TV mungkin akan dilancarkan tidak lama lagi.

Ketika-tiga produk ini telah muncul di laman rasmi realme namun telah di buang dari laman tersebut.

Tak sabar kan? Jadi, sama-sama kita nantikan!!


Kedai Konsep GoPro Yang Pertama Di Malaysia Kini Dibuka

Pengimport dan juga pengedar eksklusif peralatan GoPro dari Amerika Syarikat iaitu FunSportz Sdn Bhd, telah mengumumkan pembukaan kedai konsep GoPro yang pertama di negara ini melalui kolaborasi bersama penjual sah Fotokem Sdn Bhd. Kedai yang terletak di pusat membeli-belah Sunway Pyramid ini bukan sahaja menjual pelbagai jenis kamera dan juga aksesori dari GoPro, tetapi ia turut menawarkan zon pengalaman interaktif kepada pembeli.

Menurut Khoo Boo Hian selaku Pengarah Urusan FunSportz Sdn Bhd, pembukaan kedai konsep GoPro yang pertama seumpamanya di Malaysia telah menjadi tanda aras untuk jenama itu dan juga FunSportz di negara ini.

Sehubungan dengan majlis pelancaran pembukaan kedai konsep ini, pembeli juga boleh menikmati promosi menarik sempena musim perayaan dengan memiliki GoPro HERO5 Black pada harga RM1,369 (diskaun RM610) dan hanya RM949 untuk model GoPro HERO5 Session (diskaun RM550). Promosi ini akan berakhir pada 31 Disember 2017 ini.

Kedai konsep GoPro boleh dikunjungi di LG 2.63, Lower Ground, Sunway Pyramid, Jalan PJS 11/15, Bandar Sunway, 47500 Petaling Jaya, Selangor.


Ubisoft Bekerjasama Dengan YouTuber Dalam Promosi Tom Clancy’s The Division

Ubisoft telah merekrut 4 YouTuber dalam penghasilan video pendek bersiri untuk mempromosikan permainan video Tom Clancy’s The Division. Langkah tersebut diterima baik rata-rata peminta kerana pendekatan tersebut dikatakan lebih menarik berbanding menghasilkan produk promosi yang menelan belanja tinggi.

Devin Graham (Devin Super Tramp) adalah antara salah satu YouTuber yang terlibat dalam siri promosi tersebut. Beliau terkenal dengan sinematografi aksi yang menarik dan telah menghasilkan video promosi menceritakan serba sedikit jalan cerita permainan video tersebut yang berlatar belakangkan aksi kejar mengejar. Antara YouTuber lain yang bekerjasama dengan Ubisoft adalah RocketJump, Corridor Digital dan Aureus Grex.


IFA 2017: Sony Perkenalkan Siri 1000X – Headset Dengan Ciri Pembatalan Suara Terbaik Dunia

Sony melancarkan tiga varian fon kepala WF-1000X, WI-1000X, dan WH-1000XM2 yang terbaru dalam keluarga siri 1000X. Ciri utama yang menjadi titik penjualan ketiga-tiga peranti ini ialah dilengkapi dengan teknologi pembatalan suara antara yang termaju di dunia. Fungsi ini juga membantu anda mendengar muzik tanpa gangguan suara di sekeliling.

Sony WF-1000X ialah fon kepala yang direka dengan saiz kompak. Ia hadir tanpa wayar untuk memberikan keselesaan kepada anda tidak kira di tempat kerja ataupun bersantai di tempat awam. Walaupun fon kepala ini bersaiz kecil, ia dimuatkan pemacu 6mm yang mampu menyalurkan bunyi yang dinamik dan berkualiti. Kotak sarung WF-1000X pula bukan sahaja berfungsi sebagai tempat menyimpan, tetapi ia juga boleh menjadi tempat mengecas peranti.

Bagi anda yang inginkan ketahanan bateri yang lebih panjang, Sony WI-1000X adalah jawapannya. Dengan meletakkannya di leher, anda tidak lagi akan berasa rimas malah waktu mendengar muzik mampu bertahan sehingga 14 jam lamanya. Apa yang menarik, peranti ini adalah yang pertama di dunia menerima ciri Atmospheric Pressure Optimising. Ciri ini akan mengoptimumkan tekanan udara lantas ia sangat sesuai digunakan di dalam kapal terbang. Fon kepala ini hadir dengan pemacu 9mm yang bunyi beresolusi tinggi, LDAC, DSEE HX, dan S-Master HX.

Namun, jika anda mencari fon kepala yang sarat dengan teknologi canggih, boleh dapatkan Sony WH-1000XM2 kerana peranti ini tidak akan mengecewakan anda. Ia juga lengkap dengan ciri unik iaitu Ambient Sound Mode, Personal NC Optimiser, dan Quick Attention Mode. Fon kepala ini sangat sesuai bagi anda yang sering melakuakan perjalanan jarak jauh oleh kerana baterinya boleh bertahan selama 40 jam dengan wayar dan 30 jam tanpa wayar. Pengecasan pantas Quick Charge mampu memenuhkan bateri hanya dalam 70 minit sahaja.

Untuk mengawal ketiga-tiga fon kepala ini, Sony telah menyediakan Headphone Connect App dimana pengguna dapat mengakses penuh dan mempelajari bagaimana ciri bijak ini berfungsi. Selain itu, anda juga boleh melaras bunyi dan muzik mengikut kesesuaian masing-masing.

Sony WF-1000X, WI-1000X, dan WH-1000XM2 akan berada di pasaran Malaysia bermula Oktober depan.


Pra Tempahan OPPO Reno 10x Zoom Bagi Pasaran Malaysia Bermula Dari 28 Mei Sehingga 17 Jun

OPPO Reno 10x Zoom yang bakal dilancarkan di pasaran tempatan pada 27 Mei ini boleh melakukan pra tempahan bermula dari 28 Mei sehingga 17 Jun dan bakal menerima badiah eksklusif bernilai RM877 (Gimbal stabilizer bernilai RM599 dan lanjutan waranti selama setahun serta perlindung skrin yang bernilai RM139 setiap satu).

Pembeli boleh melakukan pra-tempahan di mana-mana OPPO Concept Store, kedai pengedar OPPO yang sah atau membeli secara atas talian di laman sesawang rasmi OPPO, kedai rakan e-commerse di Lazada dan Shopee. Pembeli peranti ini menerusi pra-tempahan boleh mengambil telefon merea bermula dari 18 Jun.

OPPO Reno 10x Zoom ini pastinya sebuah peranti yang sangat berkuasa. Dihadirkan dengan 3 kamera di bahagian belakang iaitu 48MP + 13MP + 8MP. Menariknya ia tampil dengan 10x hybrid zoom. Kamera hadapan juga menarik apabila ia dihadirkan dengan 16MP yang menggunakan struktur Pivot Rising yang boleh dikeluarkan pada bila-bila masa yang diperlukan.

Bagi mendapatkan maklumat terperinci bolehlah melayari laman sesawang rasmi OPPO. Anda juga boleh melayari laman rasmi Facebook OPPO atau OPPO Official Online Store. Dalam pada itu, anda juga boleh melayari laman sesawang Lazada dan Shopee.


Digi Lancarkan Pelan Prabayar Baharu Yang Direka Khas Untuk Para Pemain Mudah Alih!!

Digi Telecommunications Sdn Bhd (Digi) mengumumkan pelancaran Pelan RDY (disebut ‘Ready’) Gaming pada hari ini, iaitu pelan prabayar terbaharunya yang direka khas buat para pemain permainan mudah alih. Pelan prabayar yang unik ini akan menjadi pelengkap bagi para pemain dengan pelbagai ciri seperti ‘Always-on Gaming Internet’, ‘Optimised Gaming Latency’ dan ‘Game Credit Cashback’ untuk pengalaman permainan mudah alih yang lebih hebat.

Mulai hari ini, RDY Gaming Plan disediakan pada harga pelancaran istimewa yang bernilai RM68/bulan, memberi pelanggan diskaun sebanyak RM20 (harga biasa: RM88) dengan ‘Always-on Gaming Internet’ dan ‘Optimised Gaming Latency’ bagi enam (6)  permainan mudah alih, serta Internet berkelajuan tinggi 50GB bagi segala kegunaan dan panggilan tanpa had ke semua rangkaian, dengan pembaharuan automatik setiap 30 hari. Pelanggan baharu boleh mendaftar atau bertukar ke RDY Gaming Plan melalui Digi Online Store. Pelanggan prabayar Digi yang sedia ada boleh juga menukar pelan mereka melalui UMB *128#.

Untuk meraikan pelancaran ini, 500 pelanggan pertama yang mendaftar untuk RDY Gaming Plan di antara 10 hingga 31 Disember 2021, akan menerima Internet ekstra 10% selama 12 bulan.

Selain peruntukan Internet Berkelajuan Tinggi 50GB bagi semua kegunaan, Digi RDY Gaming Plan juga didatangkan dengan Internet permainan tanpa had bagi 6 permainan mudah alih yang popular: Mobile Legends: Bang Bang, PUBG Mobile, Call of Duty Mobile, Free Fire, Arena of Valor dan League of Legends: Wild Rift. Dengan ini, para pemain tidak perlu lagi risau akan kehabisan kuota Internet ketika bermain permainan mudah alih ini.

Para pemain juga boleh menikmati pengalaman yang lebih lancar lagi konsisten bagi 6 permainan mudah alih dengan latensi permainan yang telah dioptimumkan. Menerusi perkhidmatan Internet keutamaan yang tinggi, para pemain dapat menikmati ping dan latensi yang lebih rendah, serta pengalaman permainan dalam masa nyata yang sangat memuaskan.

Dengan RDY Gaming Plan oleh Digi, para pemain juga akan menerima pulangan kredit permainan sebanyak 5% apabila mereka membeli kredit permainan mudah alih dengan kredit prabayar Digi mereka di Google Play, App Store, CODA Shop, Garena App atau Huawei AppGallery. Mereka boleh menggunakan pulangan kredit tersebut bagi sebarang pembelian di Internet.

Untuk maklumat lanjut mengenai RDY Gaming Plan oleh Digi, sila layari https://digi.my/rdy


Maxis Memperkenalkan Pelan Jalur Lebar Fiber Pantas Pada Harga Serendah RM89/Sebulan

Bagi pengguna am, pelan 100Mbps ditawarkan pada harga RM129 sebulan, manakala pelan 30Mbps pada harga RM89 sebulan. Untuk pelanggan perniagaan pula, mereka boleh menggunakan pelan 100Mbps pada harga RM139 sebulan, dan 30Mbps untuk RM99 sebulan, termasuk pilihan perkhidmatan gred perniagaan yang ‘Sentiasa Terhubung’ dan pelbagai manfaat tanpa risau.

Selain itu, pelan 100Mbps ini juga menawarkan panggilan suara tanpa had dan telefon DECT secara percuma, manakala pelanggan yang mendaftar untuk pelan 30Mbps boleh memilih tawaran ini.

Sesiapa sahaja boleh membuat pra-pendaftaran dengan serta-merta di laman rasmi Maxis, pelanggan sedia ada Maxis juga boleh mendaftar kepada pelan baharu ini, hanya perlu mengisi borang di laman web. Pelan baharu ini akan ditawarkan mulai 13 September 2018 nanti.


Ujian Tahap Ketahanan Samsung Galaxy S10 – Cukup Memuaskan?!

Pewaris baharu Samsung siri Galaxy S10 kini telah dirasmikan secara umum ke pasaran tempatan, seperti yang dilaporkan promosi jerayawara akan bermula esok (8hb Mac) hingga 10hb Mac 2019.

Siri Galaxy S10 ini telah membawa rekaan serba baharu di samping teknologi yang lebih baik. Jadi, demi membuktikan tahap ketahanan peranti selain teknologi canggih, YouTuber terkenal JerryRigEverything telah menjalani beberapa ujian terhadapnya.

Apa agaknya yang berlaku? Mampukah ia bertahan? Lihat video sama-sama ya…


CES 2020: Razer Kishi – Alat Kawalan Permainan Mudah Alih Khas Peranti Android & iOS

Dalam acara tahunan CES 2020, Razer juga mempamerkan beberapa gajet menarik salah satunya adalah Razer Kishi – sebuah alat kawalan permainan mudah alih yang dibangunkan atas kerjasama dengan Gamevice.

Apa yang unik pada Razer Kishi, ia dihasilkan khas untuk peranti Android dan iOS. Bermakna anda boleh menggunakannya walaupun peranti bersaiz besar seperti Pixel, Samsung atau iPhone.

Hanya sambungkan pada peranti pintar dan bermain dengan butang kawalan fizikal, segala permainan menjadi lebih mudah terkawal dan lancar.

Alat kawalan ini akan dilancarkan pada suku pertama 2020, buat masa kini harga masih tidak diumumkan lagi.


Nikmati Potongan Sehingga 60% Bagi PRoduk OnePlus Bersempena Jualan 12.12!!!

Bagi mereka yang terlepas jualan 11.11 jangan bimbang sebab kini korang memiliki peranti OnePlus bersempena 12.12. Pengguna boleh menikmati potongan sehingga 60% di OnePlus Lazada Flagship Store aksesori jenama ini.

Sementara itu, Shopee pula mengadakan flash sales di OnePlus Official Shopee Store yang mana ia berlangsung dari 12 hingga 14 Disember.

Bagi 50 peminat terawal akan menerima RM200 Shopee Platform-Wide Cash Voucher jika mereka membeli OnePlus Nord (8GB/128GB atau 12GB/256GB) atau OnePlus Nord Infinite Joy Bundle di OnePlus Official Shopee Store.

Jangan lupa untuk mencuba nasib anda bagi memenangi OnePlus 8T Cyberpunk 2077 dengan membeli OnePlus 12.12 Cyberpunk Mystery Box pada harga RM49 dan tidak ketinggalan pra tempahan OnePlus Buds Z yang akan tersedian pada 12.12 pada harga RM229 di OnePlus Lazada Flagship Store.

Bagi mendapatkan maklumat lanjut, layari laman Facebook atau Instagram atau OnePlus.


Huawei nova 3e Akan Diperkenalkan Di Malaysia Menggantikan nova 2i?

Huawei hari ini mengumumkan penggantian model sedia ada Huawei nova 2i kepada Huawei nova 3e. Peranti terbaharu ini hadir dengan rekaan lebih segar mengikuti trend semasa melalui skrin hampir penuh dengan takuk bersaiz 5.84-inci FullView Display 2.0.

Huawei mensasarkan peranti ini untuk digunakan oleh golongan yang gemarkan swafoto, yang mana kamera depan Huawei nova 3e hadir dengan senso 24 Megapiksel bersama ciri AR Lens yang agak popular sejak kebelakangan ini. Rekaan gelas yang berkilau kini diguna pakai bagi menggantikan tubuh badan logam yang digunakan pada nova 2i, sekaligus aspek luaran menjadi lebih premium.

Huawei nova 3e dikuasakan cip Kirin 659 dengan RAM 4GB dan storan 64GB diikuti sistem operasi Android 8.1 Oreo. Bagi yang masih belum tahu, peranti ini sebenarnya versi permulaan untuk siri Huawei P20 yang dilancarkan awal bulan lalu.

Walaubagaimanapun, pihak Huawei Malaysia masih belum mengumumkan harga untuk peranti ini dan ketersediaannya di pasaran. Mereka memaklumkan akan membuat pengenalan harga dalam masa terdekat ini.

Reviu Eksklusif: Huawei nova 3e, Adakah Ia Model Alternatif Bagi Huawei P20?!


Jom Jimat Hingga RM1,000 Untuk Peranti OPPO Terpilih Pada Lazada & Shopee 9.9 Mega Day Sale!

Bersempena Lazada & Shopee 9.9 Mega Day Sale, OPPO kini bersiap sedia menawarkan satu kejutan terbesar buat orang ramai – menawarkan potongan harga sehingga RM1,000 untuk sejumlah peranti dan aksesori terpilih. Promosi berlangsung bermula 1 – 9 September 2019!

Antara model peranti terpilih termasuk OPPO F11, OPPO R17 Pro, OPPO A7 dan OPPO A3 – ditawarkan pada harga yang sangat istimewa. Bagi menikmati tawaran ini, anda hanya perlu layari laman Lazada dan Shopee – kemudian muat turun baucar eksklusif OPPO dan enjoy! Senarai harga istimewa adalah seperti di bawah:

Eh! Tak habis lagi! Sepanjang tempoh promosi juga, Lazada dan Shopee akan menawarkan penghantaran percuma secara eksklusif.

Jadi, jangan lepaskan peluang untuk dapatkan peranti dan aksesori OPPO impian anda dengan harga tidak masuk akal! Siap pakej penghantaran percuma lagi! So, don’t miss it guys!


Tawaran Hebat Bagi Peminat & Ahli vivo!!!

Perhatian kepada semua peminat vivo!!! Bagi menghargai anda semua, vivo kini melaksanakan kempen ” Member Day”!

Justeru, vivo akan memanjangkan tempoh tawaran istimewa bagi kempen Member day OGos ini. Kempen ini akan berlangsung 2 minggu masing-masing pada 22 hingga 23 Ogos dan 29 hingga 30 Ogos. Pelbagai tawaran diberikan sepanjang tempoh ini.

Anda juga boleh menikmati WiFi dan menghirup teh di vivo Stores yang terpilih. vivo juga turut menjalankan 10 minit photography workshop di vivo concept stores di seluruh negarayang dikendalikan oleh profesional.

Untuk maklumat lanjut, layari laman sesawang vivo atau  Facebook vivo.


Insurans Covid Cover Secara Percuma Bagi 200,000 Pelanggan Yang Pertama Oleh Digi!!

Ketika negara sedang gigih melawan virus COVID 19 ini, Digi Telecommunications Sdn Bhd (Digi) kini tawaran insurans Covid Cover secara percuma bagi 200,000 pelanggan yang pertama.

Covid Cover menawarkan perlindungan komprehensif jangka pendek bagi pelanggan yang mungkin perlu dimasukkan ke hospital atau memerlukan rawatan ketika krisis Covid-19 terus meruncing. Pelanggan kini boleh melindungi diri mereka dengan semudah menekan butang melalui aplikasiMyDigi.

Tawaran pelan Covid Cover percuma akan memberikan pelanggan perlindungan selama 30 hari setelah permohonan mereka diluluskan. Liputan tersebut merangkumi manfaat Tunai Hospital berjumlah RM60 bagi hospitalisasi akibat Covid-19, serta manfaat kematian berjumlah RM20,000. Tawaran ini dibuka sehingga 30 April 2020 atau sehingga kesemua 200,000 pelan telah dilanggan.

Bagi pelanggan yang terlepas tawaran percuma ini, mereka masih boleh melanggan mana-mana pakej insurans mampu milik yang lain, dari harga serendah RM5 hingga RM20 untuk tempoh 30 hari.Kesemua pelan menawarkan pelindungan menyeluruh yang merangkumi manfaat Tunai Penghospitalan, Kematian dan Hilang Upaya Menyeluruh dan Kekal (HUMK), termasuk manfaat tambahan sekiranya pelanggan menghidap Denggi atau Zika.

Untuk mengetahui maklumat lanjut mengenai pelan insurans Covid Cover boleh klik di sini.


‘Study With Australia’ bakal Beri Akses kepada Pendidikan Secara Global

/PRNewswire/ — Suruhanjaya Perdagangan dan Pelaburan Australia (Austrade) menjalin kerjasama dengan platform pembelajaran sosial, FutureLearn.com, bagi menyediakan kursus-kursus dalam talian secara percuma dan membantu pelajar-pelajar agar terus mendahului keluk pembelajaran.

Austrade mempromosikan Australia sebagai destinasi dan rakan kongsi pilihan untuk pelajar-pelajar antarabangsa melalui inisiatif Study Australia. FutureLearn bersama-sama dimiliki oleh Open University UK dan SEEK Group serta mempunyai seramai 12 juta pelajar di seluruh dunia dan hampir seperempat daripada universiti yang terkemuka di dunia menjalin perkongsian dengannya.

Ketua Pendidikan Global Austrade Rebecca Hall berkata, “Ramai pelajar yang telah terkesan akibat sekatan perjalanan yang dikenakan di seluruh dunia. Menyediakan akses kepada sumber pembelajaran dalam talian yang berkualiti tinggi daripada penyedia pendidikan Australia yang terkemuka merupakan cara mudah yang membolehkan kami terus menyokong pelajar-pelajar antarabangsa dalam matlamat pendidikan dan pembelajaran mereka semasa waktu yang mencabar ini.

“Meskipun universiti-universiti Australia telah bertindak pantas untuk menerima teknologi dan inovasi digital, peristiwa yang berlaku baru-baru ini memerlukan peralihan pantas dibuat terhadap pembelajaran dalam talian dan FutureLearn akan memberi pelajar-pelajar antarabangsa kami dengan pas digital untuk pembelajaran dalam talian.

“Projek perintis bersama FutureLearn ini akan membolehkan kami menyediakan akses dalam talian secara percuma kepada pelbagai jenis kursus daripada institusi-institusi pendidikan Australia yang terkemuka, membiarkan akses kepada pembelajaran dibuka sewaktu perjalanan antarabangsa dihadkan,” kata Cik Hall.

Ketua Pegawai Eksekutif FutureLearn Simon Nelson berkata, “FutureLearn berbangga dapat bekerjasama dengan Austrade untuk membantu memberi tumpuan pada penawaran pengajian tinggi Australia yang luar biasa.

“Misi kami adalah untuk meluaskan akses kepada pendidikan pada skala global. Kami telahpun bekerjasama dengan beberapa rakan kongsi pengajian tinggi Australia untuk melaksanakannya melalui rangkaian luas kursus berkualiti tinggi, ijazah dan kini mikrokelayakan. Melalui perkongsian bersama Austrade ini, kami akan terus merealisasikan misi kami.”

Kempen ‘Study with Australia‘ akan disediakan sehingga akhir Jun, bagi membolehkan institusi-institusi pengajian tinggi Australia dan penyedia latihan Bahasa Inggeris menonjolkan tawaran dalam talian mereka dalam kursus perniagaan, teknologi digital, STEM, penjagaan kesihatan dan pengajaran, antaranya.

Semua universiti Australia diundang untuk mengambil bahagian dalam wadah pembelajaran dalam talian ini dan dimasukkan ke dalam direktori rakan kongsi Australia di FutureLearn.com.

Keywords:  Computer/Electronics Education Higher Education Multimedia/Online/Internet New products/services


HUAWEI Nova 4: Sudah Tiba Masanya Untuk Naik Taraf Tetapan Nada Dering Anda

Sudah bosan dengan nada dering monophonic dan polyphonic telefon atau menggunakan lagu kegemaran anda sebagai nada dering? Kenapa tidak menggunakan klip video pada lock screen apabila seseorang menelefon anda.

Siri HUAWEI Nova sentiasa membawakan kepada anda teknologi yang terkini kepada pengguna. Ia direka dengan sangat baik dan disertakan ciri-ciri yang menghubungkan dengan gaya hidup pengguna dari golongan muda yang sentiasa mendambakan trend teknologi terkini.

Nantikan kerana kami akan mendedahkan informasi yang terkini mengenai HUAWEI Nova 4  terbaharu yang bakal dilancarkan pada 16 Januari ini. nantikan!!!


Xiaomi Mi 9T Pro Bakal Dilancar Pada 20 Ogos Ini?

Peranti terbaharu daripada Xiaomi iaitu Xiaomi Mi 9T pastinya menarik perhatian umum dengan rekaan dan spesifikasinya. Namun masih ramai yang tertanya-tanya bilakah Xiaomi Mi 9T Pro akan dilancarkan?

Dikhabarkan Xiaomi akan melancarkan peranti ini tidak lama lagi. Baru-baru ini mereka telah terdedah bahawa peranti ini akan dilancarkan di Eropah pada 20 Ogos ini dan di Taiwan pada 22 Ogos.

Jika mengikut spesifikasi Redmi K20 Pro, ia bakal tampil dengan saiz skrin yang baik iaitu 6.39 inci AMOLED FHD+ dan dikuasakan oleh pemproses Snapdragon 855. Aspek memori juga tidak mengecewakan apabila ia tampil dengan 8GB RAM.

Kamera juga tidak mengecewakan apabila hadir dengan 48MP dengan kapasiti baterinya adalah sangat baik iaitu 4000mAh. Jadi sama-sama kita nantikan kehadirkan peranti ini!!!


Sambutan Kepada Kemas Kini EMUI 8.0 Bagi Huawei Nova Lite, Nova 2 Plus & P10 Lite

Setelah Huawei nova 2i menerima kemas kini EMUI 8.0 dan Android Oreo 8.0 pada bulan April yang lalu, kini ada berita baik lagi untuk pengguna Huawei nova Lite, nova 2 Plus dan P10 Lite!

Kemas kini EMUI 8.0 dan Android 8.0 boleh diterima mulai sekarang, ciri-ciri menarik termasuk dok navigasi baru yang lebih memudahkan anda, mod 3D pada lockscreen serta peningkatan pada teknologi AI ke dalam pengalaman pengguna turut boleh dirasai oleh pengguna sendiri.

Di samping itu, melalui pembelajaran mesin, perisian EMUI 8.0 mampu memperuntukkan sumber secara dinamik untuk menawarkan lebih banyak ruangan CPU kepada aplikasi yang digunakan. Secara langsungnya akan memberikan pengalaman yang lebih lancar dan efektif.

Pengguna nova Lite, nova 2 Plus atau P10 Lite, bolehlah semak kemas kini pada peranti anda!


Samsung Galaxy Tab S3 Memasuki Pasaran Malaysia – S pen Diperbaharui!

Masih ingat Samsung Galaxy Tab S3 yang dilancarkan pada MWC 2017 yang lepas? Kini Samsung Malaysia Elektronik (SME) telah membuka jualan Samsung Galaxy Tab S3 di Samsung Experience Store seluruh Malaysia. Tablet bersaiz 9.7 inci dengan ciri premium ini didatangkan bersama rekaan S pen yang telah dinaik taraf supaya pengalaman menulis seperti memegang sebuah pen dakwat sebenar.

Hari ini, para pengguna lebih tertumpu pada tablet untuk melakukan kerja dan aktiviti harian daripada membuka komputer riba yang berat. Reka bentuk pada tablet terbaru Samsung ini lebih mudah dibawa ke mana-mana dengan rekaan luar yang lebih premium menggunakan bingkai aluminium dan panel gelas tahan lasak.

Paparan pada skrin yang besar ini masih lagi memberi kepadatan piksel yang tinggi dengan 2048 x 1536 Super AMOLED bersama sokongan HDR menghasilkan warna yang jitu. Kamera belakang diletakkan 13 Megapiksel AutoFocus dan depan 5 Megapiksel, storan dalaman 32GB ini dilengkapi bersama RAM 4GB dan cip pemproses Qualcomm MSM 8996 empat teras 2.15GHz dan Android 7.0 Nougat.

Pengalaman hiburan ditambah dengan empat pembesar suara yang telah ditala oleh AKG dari Harman pertama dihasilkan untuk tablet. Masa menonton pada Galaxy Tab S3 mencecah 12 jam hasil daripada bateri 6,000mAh yang menyokong pengecasan pantas melalui USB Type-C 3.1 beserta sambungan Bluetooth 4.2 termasuk liputan LTE Cat.6.

Permainan video dibantu dengan Vulkan API yang menyalurkan grafik baik dan lancar. Sistem keselamatan pula, Samsung menyediakan pengesahan biometrik untuk log masuk dan sambungan tanpa wayar untuk peranti lain memindahkan fail ke dalam Tab S3 ini. Selain itu, papan kekunci Pogo juga memudahkan pengguna untuk menaip lantas menjimatkan masa memasang.

Samsung Galaxy Tab S3 boleh didapati dalam warna hitam dan perak pada harga RM2,999, manakala untuk papan kekunci Pogo ini dijual RM499. Sarung pelindung boleh lipat magnetik boleh dibeli dengan harga RM199, menyediakan pilihan warna hijau, hitam dan putih.

Selain Samsung Experience Store, anda juga boleh membeli Samsung Galaxy Tab S3 di laman jual atas talian Lazada dan 11street bermula esok 1 Jun 2017, juga boleh mengunjungi kedai-kedai terpilih seluruh negara.


HotForex Melancarkan ETF Berasaskan CFD dan Stock DMA di Platform MT5

Pedagang di broker pemenang anugerah HotForex kini dapat mempelbagaikan portfolio mereka dengan memperdagangkan Kontrak untuk Perbezaan (“CFD“) di ratusan Saham DMA & ETF pada platform pelbagai-aset MT5!

PORT LOUIS, Mauritius, 13 Ogos 2020 /PRNewswire/ — HotForex, broker pelbagai-aset CFD antarabangsa yang terkenal, telah memperluas penawaran rangkaian produknya dengan pelancaran dana exchange-traded funds (ETF) dan saham akses pasaran langsung (DMA). Kelas aset baru hadir dengan keadaan perdagangan yang sangat baik dan eksklusif untuk platform MT5.

Ketua Pegawai Eksekutif HotForex George Koumantaris berkata: “Setiap produk baru yang kami tawarkan didorong oleh usaha berterusan kami untuk memberi pengalaman perdagangan yang lebih baik untuk pelanggan kami. Dengan penambahan dalam senarai 1000+ instrumen ini, kami memberi peluang kepada pelanggan kami untuk memperluas aktiviti perdagangan mereka dan memastikan mereka dapat mengakses produk pelaburan inovatif dan kos rendah pada setiap saat. “

Dengan produk CFD Saham DMA, pedagang boleh mendapat keuntungan daripada harga langsung dari pasaran. Tidak seperti CFD pada Saham, yang tidak dilindung nilai secara langsung di pasaran fizikal yang didagang, CFD Saham DMA bermaksud bahawa HotForex dapat membolehkan anda melihat dan berdagang dengan buku pesanan langsung bursa saham global.

ETF adalah sekumpulan aset berkaitan (basket) yang diperdagangkan di bursa saham, seperti saham. Manfaat utama ETF adalah memungkinkan anda untuk mempelbagaikan portfolio. ETF adalah cara yang ideal untuk melabur dalam sektor pasaran secara keseluruhan dan bukannya pada saham individu. Dengan CFD di ETF, pelabur HotForex mendapat pendedahan yang lebih baik terhadap pelbagai pasaran dengan satu perdagangan!

Dengan asal usulnya sejak tahun 2010, HotForex adalah nama jenama HF Markets Group yang merangkumi entiti global dan terkawal yang beroperasi sebagai broker pelbagai aset yang menawarkan perkhidmatan perdagangan runcit dan institusi kepada pelanggan dari seluruh dunia. HotForex secara berterusan mengukuhkan kedudukannya sebagai peneraju pasaran, fakta yang ditegaskan oleh:

Untuk ketahui lebih lanjut mengenai HotForex, anda boleh lawati laman web kami disini.

Berniaga Produk Leveraged seperti Forex dan Derivatif mungkin tidak sesuai untuk semua pelabur kerana mereka mempunyai risiko yang tinggi terhadap modal anda.

Keywords: Banking/Financial Service Computer/Electronics New products/services Financial Technology


PUBG MOBILE Malaysia National Championship (PMNC) 2018 Tajaan vivo Tutup Tirai Dengan Meriah

PUBG MOBILE Malaysia National Championship (PMNC) 2018 telahpun melabuhkan tirai dengan gilang-gemilang. Kejohanan julung kali diadakan di bawah tajaan vivo itu terlihat mendapat sambutan yang luar biasa.

Pasukan Gank FTY diumumkan sebagai juara bagi kejohanan setelah tampil cemerlang sepanjang kejohanan dengan 6 kali “Chicken Dinner” yang membawakan jumlah keseluruhannya sebanyak 4,060 mata.

Kemenangan itu melayakkan Gank FTY membawa pulang hadiah wang tunai berjumlah RM 20,000. Diikuti oleh 1st Runner Up: AROV – RM15,000 , 2nd Runner Up: Senior Crew Panda – RM5,000 dan 3 Runner Up: Skuad VIP – RM4,000. Seterusnya, tempat keempat hingga Ke-7 pula memenangi hadiah tunai sebanyak RM 1,500 setiap satu.